FED ponovo diže kamate, čeka se potez Evropske centralne banke – The PRESTIGE\nFederalne rezerve koje su u martu podigle svoju ključnu kamatnu stopu prvi put u više od tri godine (za 0,25 odsto), u maju na zasijedanju će dodatno podići i to vjerovatno za 50 baznih bodova.\nAmerička centralna banka (Fed) podigla je svoju referentnu kamatnu stopu u martu da se suoči sa inflacijom, najvećom u posljednjih 40 godina i sa izgledima da se pogorša zbog ruske invazije u Ukrajini.\nPosle dvodnevnog sastanka u martu odbor za monetarnu politiku Feda je ukazao je na rizike koje predstavlja ruska vojna invazija Ukrajine i sankcije.\n“Kraktoročno, invazija i povezani događaji mogu da izazovu dodatni pritisak na povećanje inflacije i da utiču negativno na ekonomsku aktivnost”, naveli su i se u saopštenju.\nFed je u martu 2020. takoreći spustio na nulu svoju kamatnu stopu da podrži privredu koja se tada suočavala sa širenjem kovida-19.Međutim, posljednjih godinu dana američka privreda pogođena je talasom porasta cijena.\nPredsjednik Feda Džerom Pauel rekao je da će institucija učiniti sve što može da obuzda inflaciju a da istovremeno ne blokira ekonomski razvoj.\nSa novim povećanjem kamate u maju, treba vidjeti šta će uraditi Evropska centralna banka a od čijih kamata zavise i naše.


Kolima do Kalitee | Club Paradiso patrola\nClub Paradiso patrola: Kolima do Kalitee\nHvala Vam na poverenju u organizaciju Vašeg godišnjeg odmora. Sada kada se spremate za put, Club Paradiso misli na Vas, te smo Vam pripremili ovaj kratki vodič kako da dođete do Kalitee, koji će Vam, nadamo se, biti od pomoći.\nBeograd - Kalitea: 726km\nOvde Vas upoznajemo sa putem od Beograda do Kalitee u Grčkoj. Obratili smo pažnju samo na kritične tačke, na koje Vas upozoravamo, i na mesta koja zaslužuju preporuku da do njih svratite i napravite pauzu za odmor. Do Kalitee se stiže relativno lako, jer put nije komplikovan, a uz to ima i odličnu signalizaciju. Vožnja je uglavnom auto-putem. Putovanje kolima do Kalitee traje uobičajeno od 8 do 10 sati, u zavisnosti od mogućih radova na putu i zadržavanja na graničnim prelazima.\nDolazite do raskrsnice gde se isključujete za Halkidiki i nastavljate da pratite znakove za Kasandru. Prolazite isključenje za Nea Mudaniju i tu obratite pažnju, jer dolazi do suženja puta na po jednu traku. Put Vas vodi do Nea Potidee, gde prelazite na Kasandru. Nakon dva kilometra, smerovi se razdvajaju i spajaju se nakon desetak kilometara. Prolazite kroz mesta Nea Fokea i Afitos. Nakon 18 km od mosta u Potidei, nailazite na supermarket Masutis na ulasku u Kaliteu, dok prva semaforizovana raskrsnica 350 m dalje, predstavlja centar Kalitee.


"Iz našeg ugla veliko, iz ugla naroda nikad dovoljno, ali najveće do sada", poručio je on tokom današnjeg obilaska Rudarskog basena „Kolubara”.\nZa to postoje brojni razlozi, pre svega to sto smo štedeli, zaradili, sto su ljudi bili strpljivi i trpeljivi, a brojke o suficitu to nedvosmisleno potvrđuju.\nNEMA POVEĆANjA CENE STRUJE\nVučić je izjavio da neće biti povećanja cene električne energije i da se o tome uopšte nije ni razgovaralo.\nVučić je kazao da jeste istakao potrebu povećanja proizvodnja električne energije i da je to zadatak pred EPS-om ali i podvukao da nije bilo razgovora o nekom povećanju cene struje.\n"Hvala vam, kada god je bilo teško bili ste tu za svoju državu", rekao je Vučicih koji je u Kolubaru došao sa ministrima energetike, rada i privrede, Aleksandrom Antićem, Aleksandrom Vulinom i Goranom Kneževićem, kao i vršiocem dužnosti direktora EPS-a Miloradom Grčićem.\nOlakšaćemo i javne nabavke u narednih sto dana, što je važno za radnike, a važno je i zbog zamerki koje smo imali EPS-u i Ministarstvu, jer želimo da se ppodigne nivo prozividnje struje, ali i uglja.\nPrema njegovim rečima, da bi godišnji rast BDP bio 3 odsto, u naredna tri kvartalamora biti 3,7 procenta.\nNEMA TRAJNOG UMANjENjA PENZIJA - Predsednik Vlade Srbije Aleksandar Vučić izjavio je danas da neće biti trajnog umanjenja penzija za one koji nemaju beneficirani radni staž, a u penziju odu pre 65. godine. On je kazao da će ta umanjenja penzija biti samo do 65 godine života, a razliku će pokriti vlada. "To će nas koštati 220 miliona", rekao je Vučić.\nRazmišlja se, na primer, o daljem povećanju minoimalne cene rada, koja je, podsetio je, sa 121 povećana na 130 dinara po satu rada, a namera je da se još poveća, ali mora da se razgovara i sa poslodavcima, na Socijalno-ekonomskom savetu.\nNE MEŠAMO SE U ODNOSE U MAKEDONIJI\nAleksandar Vučić izjavio je da se Srbija ne meša u unutrašnje odnose u Makedoniji, da je važno da sve bude mirno i da je za to zamolio sve aktere, jer je stabilnost na Balkanu najvažnija.\nVučić je, odgovarajući na pitanja u vezi događaja u Mekodoniji i da li Srbija priznaje izbor Dzaferija za predsednika Sobranja, rekao da je na nama da vodimo računa o Srbiji i da nam je važan mir i stabilnost, a ne da se mešamo u njihove unutrašnje političke prilike.\nOn je napomenuo da je Makedonija glasala i za Kosovo u Unesko, da je samoproglašeno Kosovo priznala, ali, podvukao je, tamo živi nama prijateljski narod, koga volimo i poštujemo.


TV Banat / PRONAĐENA KUĆA IZ DOBA VINČANSKE KULTURE STARA OKO 7000 GODINA\n16:04 PETAK, 12. 10. 2018. - 16:04 Autor: Jovana Božić\nPRONAĐENA KUĆA IZ DOBA VINČANSKE KULTURE STARA OKO 7000 GODINA\nArheolozi iz Vršca od 2011. rade sistematska istraživanja na lokalitetu Kremenjak,jednom od najstarijih naselja iz vremena vinčanske kulture, i baš na ovom mestu pronašli su kuću staru približno 7000 godina.\nPrema istraživanjima koje je još krajem 19. veka započeo Feliks Mileker neolitsko naselje Kremenjak zauzima površinu od 60 hektara, pa je tako ovo naselje jedno od najvećih sa područja vinčanske kulture koja je zauzimala površinu veću nego današnja Srbija.\n“Radi se o naselju iz vremena vinčanske kulture, kako mi to nazivamo u arheologiji, konkretno to je period 5 200 do 4500 godina pre nove ere, kada je još uvek osnovni materijal za izradu alatki bio kamen,pa tako ovaj period pripada kamenom dobu.” kaže mr Ivana Pantović, arheolog Gradskog Muzeja Vršac i rukovodilac istraživanja.\nNaučni cilj ovog projekta je da se tačno utvrde granice ovog naselja,ustanovi vreme njegovog trajanja i način života njegovih stanovnika.A ovogodišnje iskopavanje konačno je definisalo I jednu kuću iz ovog perioda.Arheolozi su imali sreću da pronađu pod,debele zidove od nabijene zemlje, a sama kuća je nalik starim tipičnim vojvođanskim kućama.\n“Utvrdili smo i taj pod i jednu strukturu koja je verovatno predstavljala ognjište, tu su i delovi obrušenog zida, tako da imamo te neke elemente koji mogu da nam ukažu kakav je bio raspored unutar same kuće, a samim tim možemo da predpostavimo I kako su ukućani funkcionisali.Predpostavljam da je to bio sličan način funkcionisanja današnjih ljudi iz sela, koji provode malo vremena u kući, koji uglavnom rade napolju a kuća je tu da se kuva i spava.” kaže mr Ivana Pantović, arheolog Gradskog Muzeja Vršac i rukovodilac istraživanja.\nOvaj projekat sprovodi Gradski Muzej Vršac uz podršku Ministarstva kulture Republike Srbije i Grada Vršca, ali je neophodno da se u daljem periodu ostvari i međunarodna saradnja kako bi se obezbedila sredstva za veliki iskop, koji će doneti nova saznanja o ovom naselju i doprineti izgradnji kompletne slike o životu ljudi iz tog doba.\nVrsac Banat Vojvodina Srbija Arheologija


Gradonačelnik posetio kompaniju Rolosan – Veliki Park\nGradonačelnik posetio kompaniju Rolosan\nU okviru redovnih poseta privrednicima Kragujevca, gradonačelnik Nikola Dašić posetio je kompaniju Rolosan. Reč je o porodičnoj firmi sa sedištem u Kragujevcu osnovanoj 2004. godine, koja se bavi izradom visokokvaltetnih roletni, rolo i segmentnih vrata, komarnika, trakastih zavesa, venecijanera.\nU toku nedelje ili bar mesečno trudim se da nađem vremena i obiđem privrednike koji posluju u Kragujevcu. Svesni smo toga da je privreda ta koja vuče ne samo Kragujevac već bilo koji grad na svetu, a reč je o ljudima koji svojim primerom pokazuju šta znači preduzetnički duh. S druge strane, razvijanjem svog posla oni zapošljavaju određeni broj ljudi što je veoma značajno za svaku zajednicu. Osim što stvaraju biznis i razvijaju kapital u našem gradu, zapošljavanjem ljudi višestruko su veoma korisni za društvo. Mi to moramo da cenimo i, koliko možemo kao lokalna samouprava, budemo im na raspolaganju, rekao je gradonačelnik Dašić.\nPorodična firma Rolosan zbog odgovornog poslovanja, velikog izbora proizvoda i usluga i visokih standarda njihovih kvaliteta, već 17 godina uspešno posluje na tržištu. Dugogodišnje iskustvo i savremena proizvodnja garant su kvaliteta.\nDirektor kompanije Rolosan, Vladimir Gulan, istakao je da je ovo prva poseta gradonačelnika njihovoj firmi i izrazio zahvalnost na tome.\nPoseta i razgovor sa prvim čovekom grada potvrda je da se prepoznaje i ceni vredan rad privrednika u Kragujevca i naše porodične firme koja danas ima 46 zaposlenih, kaže Gulan, direktor Rolosana. Na godišnjem nivou firma raste i razvija se za oko 25 odsto. U planu za sledeću godinu je zapošljavanje još mladih ljudi jer želimo da nastavimo da razvijamo i unapređujemo porodični biznis i zapošljavanjem mladih ljudi, na neki način, doprinesemo zajednici.\nCategories:\tDruštvo, Kragujevac, UDARNO-NASLOVNA SLAJDER, Vesti\t/ No Responses / by Milan 13 октобра, 2021


Tusk apelovao na "oživljavanje" EU - European Western Balkans\nBEOGRAD – Predsednik Evropskog saveta Donald Tusk predložio je ambiciozni program, koji predviđa održavanje 13 samita za dve godine u cilju oživljavanja Evropske unije posle izlaska Velike Britanije iz članstva (Bregzit), prenosi N1.\nTusk je kasno sinoć objavio svoj predlog posle apela o oživljavanju EU, koji su u nekoliko navrata uputili predsednik Evropske komisije Žan-Klod Junker i francuski predsednik Emanuel Makron.\nProgram počinje samitom EU u četvrtak i petak u Briselu i od tada će redovno biti održavani skupovi lidera Unije do juna 2019. godine, kao i neformalni sastanci o specifičnim temama. Tusk je predložio i vanredni samit u Rumuniji posle odlaska Velike Britanije predviđenog u martu 2019. godine, kao i samit o bezbednosti naredne godine u Beču.\n“Veoma sam zadovoljan što vidim vašu spremnost da ubrzate rad i prevaziđete osećaj bespomoćnosti”, naveo je Tusk u pismu liderima EU pre sutrašnjeg samita.\nTusk namerava da poboljša metod rada i tradicionalni pristup pronalaska konsenzusa o nekom pitanju zameni raspravom na kojem će se otvoreno govoriti o neslaganjima.\nU Briselu sutra počinje dvodnevni samit lidera EU na kojem će se raspravljati o Bregzitu i budućnosti EU.\nBritanija: Sporazum o privremenoj carinskoj uniji, EK: Razmotrićemo predlog


Kako poručuju iz JKP “Visočica” Visoko, u posljednje vrijeme sve češæi su slučajevi ošteæenja na vodovodnim i kanalizacionim sistemima koje prave korisnici prilikom izvoðenja nekih radova na svojim objektima, bilo da se radi o dogradnji, nekoj rekonstrukciji i slično. Ošteæenja se dešavaju zbog neupuæenosti istih da se tu nalaze instalacije. Osim štete koju sebi naprave , te troškova sanacije kvarova, štetu trpe i ostali korisnici koji iz tog razloga ostaju bez vode dok se kvar ne sanira.\nDa se ovo ne bi dešavalo, potrebno je da se graðani prije početka izvoðenja radova jave u JKP “Visočica” (ulica Sarajevska 6), kako bi se utvrdio tačan položaj instalacija i tako izbjegle neželjene posljedice.\nKada su pravna lica u pitanju, iz “Visočice” Visoko su uputili obavještenje i njima. Naime, u cilju izbjegavanja eventualnog nastanka štete na vodovodno – kanalizacionoj mreži kojom upravlja ovo preduzeæe te gradskim ulicama koje čisti vršeæi svoju djelatnost od javnog interesa, “Visočica” je voljna pružiti svu potrebnu tehničku i informativnu pomoæ u smislu davanja potrebnih informacija i tehničkog plana vodovodno – kanalizacione mreže, koje pravnim licima mogu biti od koristi u toku obavljanja njihovih poslova.\nU “Visočici” se nadaju da æe pravna lica sa područja opštine Visoko uvidjeti važnost zajedničkog djelovanja u cilju očuvanja postojeæe mreže, njenog normalnog funkcionisanja i omoguæavanja kvalitetnog i kontinuiranog snabdijevanja korisnika, kako domaæinstava, tako i prioritetnih korisnika (najočitiji primjer je snabdijevanje Doma zdravlja sa poliklinikom sa odjeljenjem za hemodijalizu) kao zajedničkog interesa.


Postavljeno, 21. jun 2011. godine, Novi Sad.\nNovi dom za još 25 izbegličkih porodica\nGOSPOĐINCI – Fond za pružanje pomoći izbeglim, prognanim i raseljenim licima potpisao je sporazume o otkupu 25 kuća za izbegličke porodice iz desetak vojvođanskih opština. Korisnicima odabranim putem javnog poziva, sporazume i prigodne poklone uručio je danas predsednik Vlade Vojvodine dr Bojan Pajtić, na svečanosti u dvorištu porodice Petrović, u Gospođincima. Dodelom ugovora i objavljivanjem javnog poziva za isplatu jednokratne naknade učenicam srednjih škola iz izbegličkih porodica u Vojvodini, pokrajinska administracija je obeležila ovogodišnji Svetski dan izbeglica.\n- Vojvodina je u poslednjih nekoliko godina uložila značajna sredstva za programe zbrinjavanja izbeglica u pokrajini. Putem otkupa kuća i dodelom građevinskog materijala zbrinuli smo 714 porodica, sa više hiljada članova, što jeste značajan rezultat. Nastavićemo realizaciju programa i ubuduće, s ciljem da izbegličko pitanje rešimo na najbolji mogući način – istakao je Pajtić.\nSredstva u iznosu od oko 15 miliona dinara za otkup kuća izdvojena su iz budžeta Autonomne Pokrajine Vojvodine i deo su ukupnih sredstava koje će pokrajina preko svog Fonda uložiti u realizaciju programa pomoći izbeglicama i raseljenim licima tokom 2011. godine. U Fondu je završen postupak selekcije prijava i izbora korisnika kojim će biti dodeljen građevinski materijal za završetak započetih kuća i adaptaciju postojećih stambenih objekata u kojim žive izbeglice. Sredstva za kupovinu građevinskog materijala takođe su obezbeđena u pokrajinskom budžetu, a pomoć će dobiti 40 porodica.\n- U toku je postupak obrade i selekcije novih zahteva za otkup kuća, u okviru programa koji zajednički realizuju Fond i beogradska kancelarija UNHCR. U okviru tog programa, početkom jeseni, obezbedićemo još 35 kuća za izbegličke porodice iz osam vojvođanskih opština – rekao je VD direktora Fonda Radomir Kukobat.\nPorodici Rajka Petrovića, koja je, zajedno s opštinom Žabalj, bila domaćin današnjoj svečanosti, kuća je dodeljena prošle godine, u okviru programa realizovanog zajedno s UNHCR-om. Njima je, uz sredstva za otkup kuće, dodeljen i paket građevinskog materijala za adaptaciju objekta, koji su u međuvremenu ugradili i tako započeli život u svom novom domu.


Ministar zaštite životne sredine u Vladi Republike Srbije Goran Trivan izjavio je da ova i sledeća godina donose velike promene u zaštiti životne sredine u našoj zemlji.\nTrivan je juče, na konferenciji za novinare kompanije „DM–drogerie markt“, koja je u svim drogerijama na teritoriji Srbije i Makedonije u potpunosti povukla plastične ambalažne kese iz prodaje, objasnio da se ova regionalna ekološka kampanja sprovodi u saradnji sa makedonskim ministarstvom nadležnim za zaštitu životne sredine.\nOn je ukazao na to da je za uspešnost dostizanja ekoloških standarda važan zakonodavni okvir koji će biti donet do kraja godine, ali da je na tom planu posebno dragocena podrška građana i društveno-ekološki odgovornih kompanija, kao i civilnog društva i medija.\nZakonskim rešenjima u oblasti upravljanja otpadom, plastikom za jednokratnu upotrebu i ambalažnim otpadom, kao i novim zakonom o buci, dramatično će se promeniti odnos prema životnoj sredini, poručio je ministar.\nTrivan je iskazao zahvalnost kompaniji "DM" i svim društveno i ekološki odgovornim inostranim i domaćim kompanijama koje donose i primenjuju ekološku praksu i tako značajno doprinose zdravoj životnoj sredini u Srbiji.\nResorno ministarstvo je, kako je naveo, moglo da zabrani upotrebu plastičnih kesa, ali je, zahvaljujući kampanji o pogubnom uticaju tih kesa na životnu sredinu, dobilo odgovor građana i trgovinskih lanaca da je kroz naplatu plastičnih kesa njihova proizvodnja smanjena za 80 odsto, a potrošnja od 60 do 80 odsto.\nSada smo otišli korak dalje, dajući mogućnost i ovlašćenja zainteresovanim lokalnim samoupravama da sami odluče da li će da zabrane upotrebu plastičnih kesa, podvukao je ministar.\nOn je pozvao i druge trgovinske lance da učine korake odgovornim odnosom prema društvu u kome posluju i prema životnoj sredini.\nČlan uprave "DM drogerie markt" Srbija i Severna Makedonija Predrag Petrović istakao je da je odluka o potpunom povlačenju plastičnih ambalažnih kesa usledila kao logičan nastavak ekološki osvešćenog poslovanja kompanije.\nPrema njegovim rečima, ova kompanija je još 2012. godine počela sa naplatom velikih kesa, a od 2018. godine novac od naplate malih recikliranih kesa usmerava se na veliki ekološki projekat.\nPetrović je ukazao na to da kompanija, počevši od same proizvodnje do pakovanja i sadržine proizvoda, na svakom koraku nastoji da bude odgovorna prema okolini, kao i da edukuje kupce o održivim načinima života.


Prihodi lokalnih samouprava manji do četiri odsto\n07.10.2016 Prihodi lokalnih samouprava manji do četiri odsto\nIzmenama Zakona o finansiranju lokalne samouprave predviđeno je smanjenje procenta prihoda od poreza na zarade koji pripada lokalnim samoupravama zbog neophodne fiskalne konsolidacije, smanjenja budžetskog deficita i očuvanja makroekonomske stabilnosti, izjavila je u utorak ministarka za državnu upravu i lokalnu samoupravu Ana Brnabić.\nPo predloženim izmenama zakona, od ukupnih prihoda od poreza na zarade gradovima će, umesto sadašnjih 80 odsto, ubuduće ostajati 77 odsto, opštinama 74 odsto, a Beogradu, kome je do sada pripadalo 70 odsto od naplaćenog poreza na zarade, sada će ići 66 odsto. Ostatak ide u budžet - rekla je Brnabićeva obrazlažući predloženi zakon u Skupštini.\nOna je kazala da se vodilo računa o tome da nijedna lokalna samouprava ne izgubi više od četiri odsto prihoda. Prema njenim rečima, na ovaj način će od gradova biti uzeto 1,3 milijarde dinara, od opština 1,6 milijardi, a od Beograda najviše - 1,9 milijardi.\nVi ste posetilac br: 18 249 183


Skupština Srbije usvojila set finansijskih zakona; TV pretplata skuplja od januara | Insajder\nSkupština Srbije usvojila set finansijskih zakona; TV pretplata skuplja od januara\nPoslanici Skupštine Srbije usvojili su danas niz zakona među kojima su izmene Zakona o privremenom uređivanju načina naplate takse za javni medijski servis prema kojima će pretplata za RTS i RTV od 1. januara 2021. godine biti povećana na 299 dinara.\nTokom rasprave o zakonima, poslanička grupa "Ujedinjena dolina – SDA Sandžaka" predložila je zakonski amandman prema kojem bi taksa za javni medijski servis bila jedan dinar umesto 255 dinara.\nPoslanik Enis Imamović je rekao da ne podržava povećanje takse na 299 dinara, te da je i dosadašnjih 255 "previše imajući u vidu kako RTS radi svoj posao".\nOn je istakao da bi i taj jedan dinar trebalo usmeriti na kvizove "Slagalicu" i "Poteru", a da za ostale segmente programa RTS treba da se sam izbori.\nPoslanik SNS-a Ljubiša Stojmirović rekao je da je ovaj amandman "interesantan jer je na neki način ukazao mendžmentu RTS-a na velike propuste u radu, a i zato što građani trebalo da imaju što manje novih nameta".\nPoslanici su usvojili i izmene i dopune Zakona o porezu na dohodak građana, kojim se produžava mera koja se odnosi na poreske olakšice za novo zapošljavanje za godinu dana.\nPoslanici su usvojili izmene i dopune Zakona o porezu na dobit pravnih lica, Zakona o fiskalizaciji, Zakona o porezu na dodatu vrednost, Zakona o doprinosima za obavezno socijalno osiguranje, Zakona o tržištu kapitala i Zakona o javnoj svojini.\nIzglasane su i izmene i dopune Zakona o akcizama.\nOvim izmenama utvrđeno je da će akciza na cigarete biti postepeno povećana od 2021. do 2025. i to na svakih šest meseci po 1,50 dinara po paklici, čime bi se, kako je navedeno, u periodu od 2021. do 2025. godine dostigao minimalni nivo oporezivanja akcizom predviđen direktivama EU.\nPoslanici su usvojili i izmene Zakona o utvrđivanu javnog interesa i posebnim postupcima eksproprijacije i izdavanja građevinske dozvole radi realizacije projekta “Beograd na vodi”, koje se odnose na pomeranje roka za podnošenje predloga za eksproprijaciju za dve godine.\nIzmenom zakona precizirano je da se rok za podnošenje predloga za eksproprijaciju produžava sa pet na sedam godina, odnosno do 14. aprila 2022. godine.\nSkupština Srbije potvrdila je danas i Sporazum o izmenama i dopunama Sporazuma između Vlade Srbije i Saveta ministara Albanije o uzajamnom putovanju državljana, kojim je predviđeno da građani ove dve zemlje prelaze granice sa ličnom kartom.\nPotvrđen je i Sporazum o zajedničkim nabavkama medicinske opreme.\nPoslanici su potvrdili i Finansijski ugovor Povezane škole u Srbiji, između Srbije i Evropske investicione banke, koji je potpisan u Luksemburgu 10. novembra, a u Beogradu 16. novembra ove godine, čime je našoj zemlji odobren zajam od 65 miliona evra.\nPoslanici su usvojili i nova kadrovska rešenja za članove Fiskalnog saveta, Saveta Regulatornog tela za elektronske medije i Saveta guvernera Narodne banke Srbije.\nPredsednik Skupštine Srbije Ivica Dačić novu sednicu parlamenta sazvao je za subotu, 26. decembar, na kojoj će se raspravljati o izveštajima o radu Državne revizorske institucije, zaštitnika građana i poverenika za informacije od javnog značaja i za zaštitu ravnopravnosti u 2019. godini.


PROJEKAT BACAR - ODRŽANA RADIONICA MARKETING I PRODAJA U KOTORU\nRadionica za članove klastera turizma i lokalne hrane pod nazivom „Marketing i prodaja“ održana je 24.04. u hotelu 'Cattaro' u Kotoru, u okviru aktivnosti projekta 'Bolji pristup rastu - klasteri i konkurentnost, umrežavanje u Jadranskom regionu – BACAR', finansiranog iz IPA programa prekogranične saradnje Hrvatska-Bosna i Hercegovina-Crna Gora 2014-2020.\nCilj radionice je jačanje preduzetničkih vještina kroz sledeće teme: saradnja i nastup na tržištu kao i promocija i prodaja proizvoda i usluga. Trening je ponudio određene vještine i alate konkretno utiču na unapredjenje biznisa.\nMetodologija koja je korišćena na treningu, poznata kao CEFE metodologija, podrazumijeva aktivno učešće svih učesnika koji kroz određene vježbe i simulacije stvarnih uslova sa tržišta zajednički dolaze do najboljih rješenja postavljenih zadataka. Na taj način kroz razmjenu iskustva provjeravaju se predložena rješenja a preduzetnici osim drugih vještina usvajaju vještine komunikacije i vještine pregovaranja neophodne za njihov uspješan nastup na tržištu.\nTrening je vodio licencirani trener iz asocijacije "CEFE consulting".\nDanašnjoj radionici su prisustvovali preduzetnici iz sektora turizma i lokalne hrane sa teritorije Boke. Ispred Opštine Kotor - vodećeg partnera na projektu BACAR, radionici su prisustvovali članovi opštinskog tima za sporovođenje projekta - sekretar Sekretarijata za razvoj preduzetništva, komunalne poslove i saobraćaj Vladimir Bujišić, koordinatorka opštinske Kancelarije za međunarodnu saradnju Jelena Stjepčević i savjetnica za međunarodnu saradnju Tijana Vukasović. Na radionici je učestvovala Svetlana Vujičić - ekspert za klasterizaciju u oblasti turizma na projektu BACAR. Ova aktivnost je rezultat saradnje Opštine Kotor i Privredne komore Crne Gore – partnera na projektu BACAR sa crnogorske strane. Ispred PKCG radionici je prisustvovala projekt


Seksi izdanje zanosne Severine: Ovaj model kupaćeg je apsolutni “must have”! (foto) – Gloria\nSeksi izdanje zanosne Severine: Ovaj model kupaćeg je apsolutni “must have”! (foto)\nSvakog leta se barem jedan model kupaćeg kostima istakne kao apsolutni “must have” za tu sezonu. Od bikinija, preko jednodelnih, “trouglića”, push-up modela… svako leto ima svog favorita, a ovo je u trend vratilo nepopularne devedesete…\nDvodelni kupaći sa visoko zasečenim donjim delom ovog leta je hit, ali uz jedan nov detalj – tračice! Bilo da se radi o garderobi za plažu ili večernje izlaske – trake, tračice, pantljikice… nezaobilazan su detalj svakog kroja!\nA post shared by HAMEL (@hamelbymelinaharris) on Jul 12, 2017 at 9:34am PDT\nNaša proslavljena dizajnerka Melina Džinović ih često koristi u svojim kreacijama.\nA post shared by HAMEL (@hamelbymelinaharris) on Jun 19, 2017 at 5:04am PDT\nOvom trendu nije odolela ni popularna hrvatska pevačica Severina. Seve koja je poslednjih nedelja u žiži javnosti zbog spora sa bivšim suprugom Milanom Popovićem oko starateljstva nad sinom Aleksandrom, na svom instagram profilu je objavila seksi fotku koja je muškim fanovima zagolicala maštu.\nA post shared by Severina Kojic (@severina) on Jul 13, 2017 at 2:58am PDT\nU veoma izazovnom donjem delu kupaćeg (visoko zasečen, sa trakama) i beloj košulji ispod grudi vezanoj u čvor, Seve izgleda kao Bond devojka. Kupaći inače pripada ovogodišnjoj kolekciji brenda “Victoria’s Secret”.\nA post shared by Victoria’s Secret (@victoriassecret) on Jul 7, 2017 at 8:46am PDT\nA da je ovakav model zaista popularan u svetu, potvrđuje i Marta Marija Fernandez, modna blogerka i supruga fudbalera Juniora Fernandeza…\nA post shared by Marta Fernandes da Silva (@missfernandes_78) on Jul 11, 2017 at 3:38am PDT\nKraljica nespojivog: Kako je Severina uzdrmala modni svet\nA post shared by Marta Fernandes da Silva (@missfernandes_78) on Jul 12, 2017 at 6:22am PDT\nFoto:J. M. S./ATAImages, Instagram\nkupaći, leto, Moda, Severina


Putin:Rusija u potpunosti prevazišla ekonomski pad izazvan pandemijom koronavirusa\nPutin:Rusija u potpunosti prevazišla ekonomski pad izazvan pandemijom koronavirusa\nRusija je u potpunosti prevazišla ekonomski pad izazvan pandemijom koronavirusa, rekao je predsednik Vladimir Putin na sastanku sa predstavnicima vlade i rukovodstvom Centralne banke.\n"Uprkos opštoj nestabilnoj situaciji u globalnoj ekonomiji, teškim procesima na svetskim tržištima, ruska ekonomija se oporavila. Nedavno smo rekli 'generalno oporavak', a danas već možemo reći da se oporavila", rekao je predsednik, prenose RIA Novosti.\nPredsednik je objasnio da je nakon rezultata od sedam meseci 2021. godine BDP zemlje dostigao nivo pre krize, industrijski rast iznosio je 4,4 odsto, a obim ulaganja u osnovna sredstva u prvoj polovini godine povećan je za 7,3 odsto prošlogodišnjih pokazatelja.\nGovoreći o zapošljavanju, šef države je konstatovao njen oporavak na nivo iz 2019. godine, ali je ukazao da u nekim regionima stopa nezaposlenosti među mladima i osobama sa invaliditetom ostaje visoka.\nPutin je pozvao u postkriznoj fazi da se formira model održivog ekonomskog razvoja koji bi obuhvatio industrije i regione što je moguće šire.\n"Do 2024. moramo postići značajan, primetan napredak u svim nacionalnim ciljevima. S tim u vezi, savezni budžet za naredne tri godine je odlučujući, zahteva maksimalnu razradu, koncentraciju snaga i sredstava u glavnim, za nas strateški važnim oblastima. Ovo se tiče takvih zadataka kao što je povećanje očekivanog životnog veka - jedan od ključnih pokazatelja, smanjenje siromaštva, poboljšanje ekologije i životnog okruženja."\nPredsednik je naložio da se do 2024. godine osigura 100% dostupnost primarne zdravstvene zaštite i poboljša kvalitet njenog rada.\nOsim toga, do istog datuma potrebno je napustiti treće smene za učenike, za šta je potrebno izgraditi nove škole i izvršiti velike popravke u postojećim zgradama.\nPredsednik je naglasio da je moguće ostvariti zacrtane nacionalne ciljeve samo ako vlada, regioni, poslovanje i novi sastav Državne dume rade skladno. Istovremeno, odgovornost svakog nivoa vlasti treba jasno utvrditi, zaključio je šef države.\nAustralija se pridružila SAD-u u diplomatskom bojkotu Olimpijade u Kini\nAustralija se pridružila SAD-u u diplomatskom bojkotu Zimskih olimpijskih igara u Kini, pri čemu će se sportisti iz te zemlje ipak takmičiti, prenela je lokalna televizija ABC, pozivajući se...


U Turskoj suspendovano 12.800 policajaca\n► U Turskoj suspendovano 12.800 policajaca\nTurske vlasti suspenovale su oko 12.800 policajaca zbog sumnje da su povezani s muslimanskim propovednikom Fetulahom Gulenom, pošto Turska nastavlja da se bori protiv pokreta koji smatra odgovornom za neuspeli puč 15. jula.\nJedna prokurdska televizijska stanica je u međuvremenu prenela da je policija pretresla njeno sedište u Istanbulu, primoravši je da obustavi emitovanje programa nakon prošlonedeljnog naloga da bude ugašena, navodi agencija AP.\nObe odluke dolaze dan pošto je Turska saopštila da je tromesečno vanredno stanje proglašeno posle propalog julskog puča produženo za još tri meseca.\nU kratkom saopštenju objavljenom na sajtu turske policije navedeno je da su suspendovani policajci navodno bili povezani sa Gulenovim pokretom, a da su među njima 2.523 šefa policije.\nVanredno stanje uvedeno je 20. jula, pet dana posle propalog pokušaja državnog udara u kojem je poginulo najmanje 270 ljudi.\nViše desetina hiljada ljudi otpušteno je ili suspendovano s radnih mesta u vojsci, policiji, pravosuđu i prosveti od uvođenja vanrednog stanja u Turskoj.\nOko 32.000 ljudi navodno povezanih s neuspelim državnim udarom je uhapšeno, uključujući više desetina novinara.\nGulen, koji živi u izgnanstvu u SAD, negirao je umešanost u organizaciju puča u Turskoj.


Marić: Preduzimamo sve neophodne mere na odbrani od poplava na teritoriji opštine Petrovac na Mlavi\n15. jun 2018. godine\nPomoćnik ministra i načelnik Sektora za vanredne situacije Ministarstva unutrašnjih poslova Predrag Marić izjavio je da se preduzimaju sve neophodne operativne i preventivne mere na odbrani od poplava na teritoriji opštine Petrovac na Mlavi.\n„Usled velike količine padavina na teritoriji ove opštine u toku protekle noći došlo je do popuštanja stare brane kod reke Busur, prilikom čega je bilo ugroženo oko petnaestak kuća. Srećom nije bilo potrebe za evakuacijom ljudi, a želim da istaknem da i u ovom trenutku ljudski životi nisu ugroženi“ naveo je Marić.\nOn je naveo da su pripadnici Sektora za vanredne situacije iz Petrovca i Požarevca trenutno na terenu, kao i da stižu ekipe i tim za spasavanje iz Beograda.\n„Oni će u toku popodneva i noći biti uz sve ljude koji se tamo nalaze.Treba pustiti ljude iz „Srbija voda“ da urade svoj posao u toku popodneva i saniraju problem koji je nastao oko brane, a mi ćemo naravno biti na terenu i pratiti situaciju i u toku noći i narednim danima“ rekao je Marić.


Tajvanska predsednica ekspresno odgovorila Siju: Odbacujemo ujedinjenje - Sputnjik Srbija\n07:07 22 April 2019\nTajvanska predsednica ekspresno odgovorila Siju: Odbacujemo ujedinjenje\n© REUTERS / /Fabian Hamacher\n10:42 02.01.2019 (osveženo 10:43 02.01.2019) Preuzmite kraći link\nPredsednica Tajvana Cai Ing Ven odbacila je poziv kineskog predsednika Si Đinpinga na ujedinjenje s Kinom po sistemu „jedna zemlja, dva sistema“, koji je u sličnom obliku primenjen u odnosima Pekinga i Hongkonga.\nAP prenosi da je Cai Ing Ven, koju svetski mediji nazivaju predsednicom samoupravnih vlasti tog ostrva, poručila Siju da „Kina mora da prihvati činjenicu da postoji Republika Tajvan“.\nOštra poruka Sija Vašingtonu: Kina mora da bude ujedinjena, ako treba i silom\nRojters prenosi da je tajvanska liderka odbila takav politički aranžman s Kinom, ali je u novogodišnjoj poruci istovremeno naglasila da pregovori vlasti sa dve strane Tajvanskog moreuza moraju da se odvijaju na nivou kontakata između dveju vlada.\nNavodi se da je Cai Ing Ven pozvala Kinu da „shvati razmišljanja i potrebe tajvanskog naroda“ i poručila da Peking „mora da koristi mirne metode za rešavanje razlika sa Tajvanom i da poštuje demokratske vrednosti“.\nOna se medijima obratila samo nekoliko sati nakon govora kineskog predsednika Si Đinpinga o ujedinjenju Kine i Tajvana, u kojem je dao do sada najjasniji znak da tokom aktuelnog mandata želi da reši 70-godišnji spor kontinentalne Kine i Tajvana, navodeći da dve strane ulaze u „duboke demokratske konsultacije“ i rade na ujedinjenju. Si je istovremeno upozorio i da Peking zadržava opciju primene sile, što su američki mediji protumačili kao direktnu poruku Vašingtonu, koji Tajvan snabdeva vojnom opremom.\nkina, odogovor, tajvan


Novosti\t20.07.2019 13:37\nZbog umirujućeg efekta lipa se najčešće preporučuje kod manjih problema sa spavanjem i nervoze. Ima diuretičko dejstvo, pa je veoma efikasna i za snižavanje visokog krvnog pritiska\nLekovita svojstva lipe odavno su poznata, a zbog umirujućeg efekta najčešće se preporučuje kod manjih problema sa spavanjem i nervoze. Ima diuretičko dejstvo, pa je veoma efikasna i za snižavanje visokog krvnog pritiska, ali i protiv masnoće u krvnim sudovima, migrene, ublažava upalu grla... Delotvorna je i pri spoljašnoj upotrebi, u lečenju ispucale i nadražene kože.\nUkoliko imate problem sa nesanicom, pre spavanja se okupajte u toploj vodi u koju ste prethodno stavili četiri šake lipovog cveta. Takođe pomažu mleko i čaj zaslađeni medom ovog lekovitog cveta.\nZa čišćenje krvi potrebno je da u 250 ml vode stavite 25 g lipovog cveta i prokuvate, a zatim dodate mleko sa kašikom meda. Možete napitak piti duže vreme, po jednu do dve šoljice dnevno.


Peti sastanak Vijeća za reformu tržišta rada KS: Obrazovanje uskladiti sa tržištem rada | Sarajevo.ba\nPredstavnici UNDP-ja i Ekonomskog instituta Sarajevo prezentirali su 12. oktobra na petoj sjednici Vijeća za reformu tržišta rada Kantona Sarajevo, između ostalog, rješenja za stvaranje inkluzivnog tržišta rada na Zapadnom Balkanu (ILMS II), kao i načine za bolju upravu, a sve sa ciljem bržeg ekonomskog rasta (EGG).\nOvom prilikom, profesor Muamer Halilbašić je informirao prisutne, kako je u odnosu na prethodnu sjednicu, tada prezentirani dokument dopunjen sa novim podacima iz 2019. godine, sa osvrtom na dešavanja i u 2020. godini, a koji se odnose na ključne mjere i projekte koje su dobili od resornih ministarstava, uz nalaze istraživanja koje su radili sa UNDP-jem.\n„U suštini ništa se nije posebno promijenilo krajem 2019. godine. Pozitivni trendovi koji su postojali na tržištu rada su nastavljeni, broj zaposlenih raste, dok broj nezaposlenih opada. Utvrdili smo da Kanton Sarajevo u odnosu na druge kantone ima mnogo programa iz Ministarstva privrede, kao i onih koje implementiraju lokalne zajednice. Od oko 30 miliona je investicija koje se godišnje ulažu u sve te programe sa ciljem većeg broja upošljavanja, sa tim da treba imati u vidu i da broj stanovnika u KS konstantno raste, pa bi i rezultati po pitanju broja zaposlenih trebali biti bolji“, poručio je profesor Halilbašić.\nDodao je, kako su olakšane procedure za pokretanje biznisa, vidljivo je da učešće u Kantonu Sarajevo raste i puno se brže registriraju obrti u odnosu na druge kantone u Federaciji BiH.\nPo njegovim riječima, zaposlenost u IT sektoru enormno raste, sa svega 2.000 uposlenih vrlo brzo je ostvarena brojka od 6.000. Treba imati u vidu da su u ovoj oblasti i plate veće, kao i da brže rastu u odnosu na sve ostale grane privrede. Trenutno u ovoj industriji radi više od 10.000 ljudi i u tu cifru ne ubrajamo zaposlene u telekomu.\n„Pokretanjem dvogodišnjeg studija na Elektrotehničkom i Prirodno-matematičkom fakultetu, i razvojem škola za edukaciju i prekvalifikaciju unutar samih firmi, Ministarstvo privrede daje i poticaj za upošljavanje u IT sektor. Ovi podaci jasno pokazuju da kad imate dobre mjere i resurse, onda možete očekivati dobar rezultat“, poručio je Halilbašić.\nTakođer, navedeno je kako je Ministarstvo privrede uvođenjem novih programa za pomoć privrednicima, kao što je primjena subvencionirane kamatne stope, napravilo dobar iskorak, sa tim da ih je moralo prilagoditi trenutnim privrednim kretanjima, te aktuelnom trenutku pandemije koronavirusa.\nTokom sjednice, premijer Nenadić je poseban akcent stavio na velike probleme tržišta rada u našoj zemlji, pa i u Kantonu Sarajevo. Ti problemi sežu puno dalje od shema za poticaj i grantova podrške. Radi se o neusklađenom sistemu obrazovanja sa potrebama tržišta rada. Zbog toga je neophodno promijeniti nekoliko ključnih stvari koje se tiču sektora obrazovanja, rada i privrede, istakao je, između ostalog.\n„Zbog pandemije izazvane koronavirusom došlo je do evidentnih promjena u sistemu poslovanja, jer su mnogi uposlenici prešli na online rad, te treba istražiti i kako je to utjecalo na tržište i reformu rada“, naglasio je premijer. Po njegovim riječima, susrećemo se i sa problemom odlaska inžinjera na radove u Zagreb koji će početi obnovu nakon zemljotresa i pod hitno se mora uraditi sve na dokvalifikaciji. Neophodno je i uvesti u sistem školovanja veće kvote za montere, majstore za klimu i sl. Samo takvim brzim reakcijama može se odgovoriti potrebama tržišta rada.\nKako je navela ministrica Agić, Služba za zapošljavanje planira osigurati rebalansom Budžeta oko 11 miliona KM koji će biti namijenjeni za programe upošljavanja zdravstvenih radnika, asistenata u nastavi, javne radove i "Posao za sve". Pored ovih sredstava, Služba na raspolaganju ima još 3,5 miliona KM.\nProfesor Halilbašić naveo je kako je potrebno napraviti i Program razvoja preduzetničke infrastrukture, kojim bi se precizirale zone i kapaciteti, te definirao novi set mjera za njegovu realizaciju.\nPored pomenutih, sastanku su prisustvovali i: koordinator za projekte sa UNDP-om Mustafa Čopelj, član Udruženja poslodavaca KS Suhad Ećo, predsjednik Privredne komore KS Muamer Mahmutović i predsjednik Obrtničke komore KS Naser Idrizagić.


CarGo: Od naredne nedelje besplatno do punkta za vakcinaciju – Krstarica\nTanjug 20. aprila 2021. 15:29\nBEOGRAD – CarGo batleri danas su dostavili više od 100 svežih i toplih obroka medicinskim radnicima u privremenoj kovid bolnici u beogradskoj Areni.\nPredstavnici CarGo najavili su tom prilikom da će od naredne nedelje besplatno prevoziti do punktova za vakcinaciju, kao i da će besplatne vožnje najverovatnije biti do Beogradskog sajma.\nGeneralni direktor CarGo batlera Nikola Aćimović je rekao da je današnja donacija medicinskim radnicima samo mali znak pažnje i sitnica „u odnosu na sve ono što oni za nas rade u proteklih godinu dana“.\n„CarGo batler nije zaboravio naše medicinare. Zahvalio bih restoranima Brt burger i Piža 25, koji su pripremili sve obroke i pozvao druge da se priključe ovakvoj akciji“, poručio je on.\nPredsednik udruženja građana CarGo Aleksandar Vučić je rekao da je činjenica da je jedini spas od korone samo i isključivo masovna vakcinacija.\n„Kako bismo dali naš doprinos i pospešili vakcinaciju, kako bismo što pre stigli do kolektivnog imuniteta, CarGo će od naredne nedelje pružati u potpunosti besplatnu uslugu do punktova za vakcinaciju,“, naveo je on.\nVučić je rekao da se i dalje vrše dogovori sa nadležnim državnim organima do kojih će punktova biti pružena ova besplatna usluga i da će to najverovatnije biti Sajam, kao „glavno čvorište masovne imunizacije u Srbiji“.\nDoktorka Srna Blanuša je rekla da joj je drago da kao lekar i zaposlena u kovid bolnici u Areni u ovim teškim vremenima krize oseća solidarnost i društvenu odgovornost kompanije CarGo i zahvalila se u ime svih zaposlenih u toj privremenoj bolnici na donaciji koju su dobili.


PROJEKCIJA VLADE U SUSJEDSTVU: AKO GRANICE BUDU OTVORENE I PCR TESTOVE UKINUTI | Hayat.ba\nBili smo svjedoci kako je turistička sezona uništena, a nije morala da bude baš toliko loša”, kazao je Vikend novinama vlasnik turističke agencije Galileo”Srđan Kovačević.\nVlasnik Galilea je kazao da su rezultati njegove agencije, kao i ostalih u zemlji i svijetu “katastrofalni”.\nPosljednje dvije decenije najveća prijetnja radu turističkih agencija bio je terorizam, ali aktuelna pandemija je nadvisila sve što smo do sada preživjeli. Za našu branšu je karakteristično da turizam prvi strada, a posljednji se oporavlja”, naglasio je Kovačević.\nDirektor turističke agencije Grand Sreten Kankaraš naveo je da rezultati njihovog poslovanja bilježe značajan pad.\nUzimajući u obzir zvaničnu statistiku da u redovnim uslovima oko 70 posto ukupnog prihoda od turizma ostvare gosti koji u Crnu Goru dolaze iz regiona i zemalja bivšeg Sovjetskog Saveza, smatramo da je projekcija Vlade realna ukoliko granice budu otvorene, a mogućnost dolaska bez dodatnih ograničenja, kao što su PCR testovi – ukazao je Kankaraš, dodajući da se u “Grandu” nadaju dobroj sezoni ukoliko se ispune potrebni preduslovi.\nVlasnik Galilea”Srđan Kovačević tvrdi da bi prošlogodišnja sezona bila bolja da je Crna Gora dozvolila ulazak u zemlju sa PCR testovima.\nProjekcije Vlade da će biti prihod od 60 do 65 posto od rekordne 2019. su optimistične i želim da se ostvare. Svi turistički radnici treba da se angažuju i doprinesu privlačenju turista, kako bismo ojačali turističku privredu, a time i ekonomiju i državu”, istakao je Kovačević, podsjećajući da Crna Gora dominantno zavisi od rezultata u turizmu.\nTreba normalizovati avio-linije prema Rusiji, Ukrajini i Bjelorusiji, jer sa tih tržišta imamo veću šansu da privučemo turiste nego iz zemalja EU. Što se tiče aranžmana za inostranstvo, Galileo će realizovati putovanja za destinacije gdje Crnogorci mogu ući sa PCR testom, a to su, za sada, Turska, Egipat i Dubai”, kazao je Kovačević.\nMinistar ekonomskog razvoja Jakov Milatović kazao je u petak da Vlada pokušava da doprinese ponovnom uspostavljanju avio-linija sa tržištima Rusije, Bjeorusije i Ukrajine.\nOn je, tokom radne posjete općini Budva kazao da je Savjetu za borbu protiv korona virusa predložio dodatnu liberalizaciju ulaska u Crnu Goru za turiste sa tržišta Rusije, Bjelorusije i Ukrajine.\nTuristička agencija Grand, prema riječima direktora Sretena Kankaraša, uspjela je da sačuva radnike, kao i da saradnike ne ostavi bez radnog angažmana.\nVlada nam je pomogla da sačuvamo visokokvalifikovani kadar i da spremni dočekamo otvaranje granica i vraćanje u redovne tokove. Izuzetno značajna bila bi mogućnost produženja subvencija na zarade do kraja godine, kako bismo, makar djelimično, sanirali posljedice koje trpe zaposleni u turističkom sektoru”, istakao je Kankaraš.\nU našoj agenciji rade vrlo odgovorni, stručni i profesionalni radnici i moj cilj je da sačuvam kadar koji je na okupu 19 godina. Imali smo podršku Vlade, ali nije dovoljna za opstanak firme. Bila je značajna i hvala prošloj i ovoj Vladi na tome,” zaključio je Kovačević.\nVoditi računa o mjerama\nSrđan Kovačević iz Galilea naglasio je da Vlada treba da vodi računa o mjerama.\nTreba da se maksimalno potrudimo da poštujemo mjere borbe protiv virusa i da odgovornim odnosom držimo ovu pandemiju pod kontrolom. Na taj način, budućim gostima ćemo biti pouzdana i bezbjedna destinacija”, kazao je Kovačević.


POLOVINOM 2021. ČISTIJI VAZDUH: Reporteri "Novosti" na izgradnji novih pogona aglomeracije HBIS u Smederevu\nKINESKA kompanija "HBIS grupa Srbija", vlasnik Železare u Smederevu, posle zastoja zbog pandemije, ubrzano radi na izgradnji novog postrojenja aglomeracije, koji će značajno poboljšati zaštitu životne sredine. Savremeno postrojenje sa najboljom tehnologijom za prečišćavanje otpadnih gasova biće završeno sredinom naredne godine.\nNovo postrojenje za pripremu rude, za koje je kamen temeljac položen prošle godine, i koje će biti 50 odsto efikasnije od postojećeg starog pola veka, ovde smatraju ekološkim projektom bez premca u Evropi.\n- Postrojenje koje gradimo ima najbolju raspoloživu tehnologiju sa aspekta proizvodnje sintera i zaštite životne sredine. To znači da će svi sistemi za prečišćavanje gasova koji će ovde biti ugrađeni omogućiti emisiju gasova ne veću od 20 mikrograma po kubnom metru, što je danas` verovatno najbolji rezultat koji nema nijedna železara i aglomeracija u Evropi - kaže Vladan Mihailović, izvršni direktor za proizvodnju HBIS Srbija.\nRokovi za izgradnju postrojenja su odloženi za narednu godinu, kaže Mihailović, zbog usporenog transporta delova iz Kine i dolaska kineskih inženjera.\n- Trenutno smo u fazi montiranja opreme, i očekujemo da novo postrojenje sa hladnim probama počne u junu, a sa proizvodnjom 1. jula 2020. godine, najavljuje izvršni direktor za proizvodnju u kineskoj železari.\nLJubica Drejk, generalni menadžer Sektora zaštite životne sredine, podseća da će emisija gasova, kada bude sve gotovo, biti 2,5 puta manja od dozvoljene zakonima Republike Srbije.\n- Osim smanjenja emisije gasova, biće i znatno manje otpadnih voda iz procesa proizvodnje, jer novo postrojenje ima suve sisteme, bez upotrebe vode - napominje Drejkova.\nUkupna investicija u novi pogon aglomeracije, koračnu peć na toploj valjaonici, rezervoar za visokopećni gas i konvertor broj dva iznosi 160 miliona dolara.\nInače, HBIS je u julu ove godine zaustavio jednu visoku peć zbog problema sa kvotama EU za izvoz čelika koje su znatno smanjenje u odnosu na prošlu godinu, a taj režim rada ostaće na snazi do daljeg.\n- Visoka peć broj dva radi u punom kapacitetu i ovu poslovnu godinu završićemo sa 1,2 miliona tona slabova. Biznis plan predviđa da i 2021. radimo sa jednom visokom peći. Međutim, u zavisnosti od situacije na tržištu i novih kvota EU, moguće je da tu odluku promenimo - napominje Vladan Mihailović.\nPREMA rečima generalnog menadžera inženjeringa i investicija Milovana Tasića, novo ekološko postrojenje imaće jednu glavnu liniju sinterovanja (zagrevanja do tačke topljenja) kapaciteta milion i 730.000 tona na godišnjem nivou. Postrojenje koje se trenutno koristi ima četiri linije kapaciteta 1,3 miliona tona.\nMERE PROTIV KOVIDA 19\n- IMAMO zaraženih radnika, ali nemamo većih problema zbog kovida 19. Od marta imamo Krizni štab, uveli smo mere koje pogoršavamo u odnosu na situaciju. Radimo u dve smene po 12 sati, a deo administracije je na godišnjim odmorima i plaćenim odsustvima. Od 1. do 11. januara administracija će biti na odmoru kako bi smanjili rizične kontakte u fabrici - kaže direktor za proizvodnju Vladan Mihailović.\nŽelezara Smederevo prečišćavanje Smederevska železara Železara čistiji vazduh\n21:40 KAKO JE MRKA GOVORIO O RAZVODU: Nikada se nije zvanično razišao sa suprugom Dašom, bio u srećnoj vezi sa Anom Bekutom


Počinje novi rat na Bliskom Istoku?\nLibanski premijer Sad el Hariri koji je prošle sedmice podnio ostavku, a izvori navode kako se nalazi u Saudijskoj Arabiji gdje je zapravo zarobljen, jučer se napokon oglasio u televizijskom intervjuu i rekao kako nije tačno da se nalazi u saudijskom zarobljeništvu te da će se vratiti u Liban kroz nekoliko dana, kako bi potvrdio svoju ostavku na mjesto premijera, prenose agencije.\nNaime, on je sugerirao kako postoji mogućnost da povuče svoju ostavku, ukoliko libanski Hezbolah prestane s "uplitanjem" u regionalna pitanja. Konkretno je istakao kako bi uvjet za opoziv njegove ostavke bio taj da Hezbolah pristane na neuključivanje u regionalne sukobe kao što je rat u Jemenu.\nLibanci, uključujući i Haririjeve pristalice ne žele destabilizaciju zemlje. Međutim, Saudijska Arabija je želi, naročito ako takva destabilizacija može smanjiti iranski utjecaj. Isto se pokušalo u Siriji, ali tamo je, kako stvari stoje, situacija završila loše po arhitekte projekta destabilizacije jer Iran danas u Siriji zapravo ima puno veću ulogu nego što je imao prije početka rata 2011.\nNakon Haririjeve ostavke, Saudijska Arabija poručila je, kako im je Liban "objavio rat". Kao potencijalni argument koriste tvrdnju da je Hezbolah, u saradnji s Iranom, snabdio jemenske Hute balističkim raketama, pa su oni prije sedmicu gađali saudijski međunarodni aerodrom u glavnom gradu Rijadu.\nProšlog petka je lider Hezbolaha, Hasan Nasralah, poručio kako je Saudijska Arabija ta koja je Libanu objavila rat.\nZapadne zemlje, na čelu sa SAD i Francuskom, izrazile su podršku libanskim vlastima, signalizirajući kako u ovom projektu neće podržati Saudijsku Arabiju. Međutim, Saudijskoj Arabiji, podrška i ne treba - dovoljno je da Zapad jednostavno "okrene glavu", kao u slučaju Jemena.\nSaudijska Arabija želi Liban baciti na koljena, a ako treba i zapaliti ga novim građanskim ratom, jer je to zemlja u kojoj postoji i jedino može postojati Hezbolah.\nDodik: U RS-u nema spremnosti za integraciju BiH u NATO savez 13.11.2017 17:50


Filips: Zapad ima načina da utiče, pitanje je da li želi da to i učini\nDonosimo razgovor sa Dejvidom Filipsom, višim saradnikom Atlantskog saveta Sjedinjenih Država, koji je predvodio američku delegaciju u poseti Gruziji u junu mesecu. U izveštaju Atlantskog saveta Sjedinjenih Država objavljenog nakon tog puta predložen je niz oštrih mera koje bi Amerika i Evropska unija trebalo da zavedu ukoliko Rusija ne prestane da podržava separatističke pokrajine u Gruziji. Jedna od predloženih mera bila je i zavođenje zone zabrane letova, koju bi obezbeđivale vazduhoplovne snage NATO-a.\nNa primedbe mnogih posmatrača da Zapad nema nikakva sredstva kojima bi mogao da izvrši pritisak na Rusiju da uspostavi stanje koje je prethodilo izbijanju nasilja u Južnoj Osetiji, Filips kaže:\n«Zapad ima načina da utiče, pitanje je da li želi da to i učini. Evropska unija može da suspenduje razogovore o potpisivanju Sporazum o partnerstvu i saradnji, promeni vizni režim za ruske državljane, zavede sankcije protiv ruskih biznisa ilegalno investiraju u Gruziji i Abhaziji. Tu je i pitanje zimske Olimpijade u Sočiju 2014, odnosno da li zemlje mogu da učestvuju na olimpijskim igrama koje se odigravaju u tolikoj blizini Gruzije nakon ove vrste agresije koja se kosi sa međunarodnim pravom. I ukoliko međunarodna zaista želi da spreči nasilje NATO bi na jednoj vanrednoj sednici mogao da razmotri mogućnost uvođenja vazduhoplovnih patrola iznad Gruzije, što bi momentalno izmenilo uslove na terenu i vratilo Ruse za pregovarački sto. Lično ne verujem da bi Rusima odgovarala konfrontacija sa Zapadom, a takođe znam da Zapad ne želi takav sukob sa Rusijom. …»\nDejvid Filips kaže da evropske zemlje nisu uvek ispoljavale dovoljnu odlučnost u odnosu na Rusiju. Međutim, događaji u Gruziji su sve to promenili, dodaje on.\n«Evopljani nisu do sada po ovom pitanju pokazivali čvrstinu, ali je to bilo pre nego što je Rusija konflikt unilateralno eskalirala do ove tačke. Biće potrebno da se pokaže inicijativa. Sarkozi je pokazao izuzetnu čvrstinu. Angela Merkel takođe izgleda da želi da se angažuje. Nemačka pokazuje da želi da predvodi. Interesi Rusije leže u partnerstvu sa Zapadom, koji se drži međunarodnih standarda. Sjedinjene Države žele partnerstvo sa Rusijom koja se pridržava međunarodnih normi, a ne sa Rusijom koja napada svoje susede.»\nPovodom prigovora koji dolaze iz Moskve da Rusija nije poštovana kao velika svetska sila i da njeni interesi nisu uzimani u obzir od strane Zapada, Filips odgovara:\n«Ako Rusija želi da se prema njoj svet ponaša sa poštovanjem, onda treba sama da se ponaša na taj način. Nametanje svog uticaja silom ne donosi prijateljstvo ni poseban tretman. Rusija trenutno stoji dobro finansijski i smatra da može da plati ovaj poduhvat. Međutim, cena međunarodne osude je veoma visoka. Niko ne želi da sarađuje sa partnerom kao što je Rusija, koja krši norme i prkosi međunarodnoj zajednici.»\nFilips, dodaje da Zapad želi dobre odnose sa Rusijom, ali da je to moguće samo na osnovu ravnopravnosti i uzajamnog poštovanja, kao i određenih standarda u ponašanju na međunarodnoj sceni.


Da li je trčanje sa folijom na telu dobro? - Muški magazin - trendovi, fitness, lifestyle, saveti, devojke...\nSigurni smo da ste čuli za fitnes mit koji kaže da ćete izgubiti više kilograma ako stomak i druge delove tela obmotate folijom. Postoji ogroman broj ljudi koji ovo rade, pa smo zato odlučili da se pozabavimo ovom temom. Pre nego što se bacimo na objašnjavanje, odmah ćemo vam reći da to nikako nije dobra ideja i da negativno može uticati na vaše zdravlje.\nZnojenje je prirodni proces koji telo koristi kako bi se razhladilo. Znoj lagano isparava sa tela, vlaži kožu i na taj način omogućava telu da održava optimalnu temperaturu od oko 37 stepeni. Međutim, znojenjem se izbacuje i višak naslaga i toksina iz tela, pa je to razlog zbog kojih mnogi stavljaju foliju na telo kako bi povećali znojenje i na taj način smanjili koncentraciju sala.\nAli, ako to uradite i ako stavite foliju, onda ćete onemogućiti telu da se hladi, što može dovesti do povećane telesne temperature, koja kasnije može dovesti i do ozbiljnijih problema.\nPostoje i osobe koje su umrle jer su preterivale sa folijom i jer njihovo telo nije moglo da se hladi na pravilan način, pa su zbog visoke temeprature padali u nesvest i najčešće umirali od srčanog udara.\nDakle, ako želite da smršate, zaboravite na folije i druge slične ideje, već se samo posvetite napornom treningu.\nrčanje sa folijom\nPROČITAJTE SLEDEĆI TEKST: Vatrogasni trening za trbušnjake


Dogovoren novi savetodavni aranžman Srbije sa MMF - Ekonomija - Dnevni list Danas\nPočetna » Ekonomija » Dogovoren novi savetodavni aranžman Srbije sa MMF\nEvropi po pitanju privrednog rasta, što se duguje i snažnom „odgovoru“ nosilaca ekonomske politike, navodi se u saopštenju NBS.\n„Ocena MMF je ista kao i prošle godine – na krizu smo reagovali obimnim i pravovremenim paketima mera, s tim što sada ostvarenje za 2020. omogućava i da se ocena kvantifikuje kao jedan od najboljih ishoda u Evropi“, navela je guvernerka NBS Jorgovanka Tabaković.\nFond ističe da se, potpomognut značajnim merama politika u Srbiji, oporavak Srbije nastavlja u pravom smeru, ali i da su ekonomski izgledi i dalje pod snažnim uticajem neizvesnosti u pogledu trajanja pandemije i tempa vakcinacije u zemljama koje su ključni spoljnotrgovinski partneri Srbije, pa ocenjuju kako „treba da se nastavi s politikama kojima se podržavaju životi ljudi i njihova egzistencija, sve dok se ekonomski oporavak u potpunosti neučvrsti“\nU 2021. godini MMF projektuje realan rast bruto domaćeg proizvoda Srbije od pet odsto, a očekuju i nastavak visokih stopa rasta i u srednjem roku, od najmanje četiri odsto.\n„Sačuvali smo i bruto devizne rezerve, koje su važan stub finansijske sigurnosti zemlje – na kraju marta one su iznosile 14,3 milijarde evra, za 897,1 milion evra više u odnosu na kraj 2019. godine. Uz priliv stranih direktnih investicija više od tri milijarde evra u 2020. očuvali smo perspektivu privrednog rasta“, ocenila je Tabaković.\nMisija, kako u saopštenju ističe NBS, ocenjuje da je potrebno ubrzanje strukturnih i institucionalnih reformi, što svakako jeste put koji je Srbija odabrala i kojim ide, a što će MMF podržati i novim Instrumentom za koordinaciju politika.\nNovi aranžman sa MMF neće podrazumevati finansijsku podršku\nNovi aranžman sa Međunarodnim monetarnim fondom (MMF) trebalo bi da bude potpisan do sredine ove godine, neće podrazumevati finansijsku podršku, već će biti isključivo savetodavnog karaktera, a trajaće dve i po godine, odnosno do kraja 2023. godine, saopštilo je danas Ministarstvo finansija.\n„Neki od predloženih reformskih ciljeva u novom aranžmanu su: usvajanje fiskalnog pravila koje bi ograničilo visinu deficita u odnosu na javni dug, zatim usvajanje Strategije za razvoj tržišta kapitala sa pratećim akcionim planom, usvajanje akcionog plana za implementaciju politike vlasništva u državnim i javnim preduzećima“, navedeno je u saopštenju.\nSagovornici su se, kako je navodeno u saopštenju, saglasili kako je najvažnije da se sačuva teško stečena reputacija fiskalno sigurne zemlje, kao i da se nastavi sa odgovornom fiskalnom politikom kako bi javni dug ostao pod kontrolom, odnosno kako ne bi prešao 60 odsto bruto domaćeg proizvoda.\nBez odlaganja transformacije EPS-a u akcionarsko društvo i podele Srbijagasa\nKriza COVID-19 je zadala težak udarac narodu i ekonomiji u Srbiji, kao i u drugim zemljama, iako je smanjenje ekonomske aktivnosti delom ublaženo snažnim odgovorom politike, saopštila je danas Misija Međunarodnog monetarnog fonda po završetku razgovora sa predstavnicima Srbije i potvrdila da je postignut dogovor „na nivou tima“ o novom aranžmanu.\nMisija MMF u saopštenju navodi da je postignut dogovor na nivou tima o politikama i reformama koje bi mogle biti podržane novim Instrumentom za koordinaciju politika (PCI), a koji bi, ukoliko dobije podršku Izvršnog odbora MMF u drugoj polovini juna, trebalo da traje do 2023. godine.\n„Očekuje se da će ukupni fiskalni deficit dostići sedam procenata BDP u 2021. godini, umesto tri procenta, a javni dug će porasti na 60 procenata BDP“, navela je Misija MMF.\nOcenjeno je da to povećanje pruža prostor za dodatne subvencije zarada, podršku sektorima koji su teško pogođeni krizom, ulaganja u zdravstvo i infrastrukturu i druge sektore, kao i dalju finansijsku pomoć domaćinstvima, uključujući i nezaposlene.\n„Kako se fiskalni prostor sužava, preporučujemo da se svaka dalja podrška usmeri direktnije na najugroženija domaćinstva i firme i sektore koji su najviše pogođeni pandemijom“, poručila je Misija, i ocenila da su „neke mere podrške prihodima predviđene rebalansom budžeta mogle biti bolje targetirane“.\nNaglasili su da, kada oporavak bude u potpunosti zaživeo, biće važno da se politike preciziraju novim fiskalnim pravilom o udelu duga u bruto domaćem proizvodu.\n„Brži i održiviji rast u srednjoročnom periodu zahtevaće unapređenje poslovnog okruženja, vladavine prava, efikasnosti državnih preduzeća i politika zaštite životne sredine“, navodi Misija.\nOcenjuju da je napredak u sprovođenju reformi velikih i neefikasnih državnih preduzeća u Srbiji i dalje je od ključne važnosti, kao i „brzo rešavanje prekomernog oslanjanja na vršioce dužnosti direktora u državnim preduzećima“.\n„Transformacija EPS u akcionarsko društvo i podela Srbijagasa treba da se završe bez daljeg odlaganja. Takođe se radujemo brzoj privatizaciji Petrohemije, radi revitalizacije kompanije i smanjenja fiskalnih rizika“, poručila je Misija MMF, koja se vlastima Srbije zahvalila na „iskrenim razgovorima i tesnoj saradnji“.\nJogovanka TabakovićMMFNarodna banka SrbijeBeograd\nJedno reagovanje na “Dogovoren novi savetodavni aranžman Srbije sa MMF”\n24. aprila 2021. u 10.10\nSaveti se skupo plaćaju.Nemiri u Argentini su nastali posle saveta MMFa.Niko u svetu ne traži savete stranih banaka jer imaju svoje ministre .


Najveći problem radnika u 2018. godini- niske zarade - YU ECO RTV\nNaslovna / Ekonomija / Najveći problem radnika u 2018. godini- niske zarade\nNajveći problem radnika u 2018. godini- niske zarade\nGoran decembar 28, 2018\tEkonomija Napiši komentar 87 Pregledi\nNajveći problem radnika ove godine bile su niske zarade koje ne obezbeđuju minimalnu egzistenciju, poručuju iz Saveza samostalnih sindikata grada Subotice. Ovaj problem dovodi do odliva radne snage u inostranstvo te iz Sindikata predviđaju da će nedostatak radne snage biti postati kočnica razvoja našeg grada.\nSumirajući godinu na izmaku iz Saveza samostalnih sindikata grada Subotice poručuju da 2018. godina nije bila turbulentna kao prethodnih 5-6 godina kada je najveći problem radnika bio ne uplaćivanje doprinosa i zarada. Ove godine radnike su najviše mučile niske zarade koje ne obezbeđuju zadovoljavanje minimalne potrošačke korpe.\nNiske zarade dovele su do odliva radne snage u inostranstvo, a taj trend će se nastaviti i u budućnosti ukoliko se nešto ne promeni, smatraju u Savezu samostalnih sindikata grada Subotica. Oni rešenje vide u povećanju minimalne cene rada gde bi minimalna mesečna plata bila 300 evra odnosno oko 36.000 dinara što predstavlja cenu minimalne potrošačke korpe u Srbiji.\nKako ističu u Sindikatu veliki odliv radne snage iz Subotice nastaviće se i u budućnosti ukoliko se plate ne povećaju odmah, a takođe napominju da osim povećanja minimalne cene rada poslodavci treba da povećavaju i plate školovanoj radnoj snazi.\nPrethodna Održan prijem za predstavnike medija\nSledeća Praznično sniženje u butiku „Minny“


Lazić: Branilac nije došao :: Justice Report\nLazić: Branilac nije došao\nPočetak obnovljenog suđenja Bošku Laziću, optuženom za lažno svjedočenje na suđenju za ratni zločin, odgođen je jer branilac optuženog nije pristupio u Sud BiH.\nOptuženi Lazić je objasnio da njegov branilac Stanko Petrović ima “prethodno zakazano suđenje na drugom sudu”.\nNedžad Popovac, predsjedavajući Apelacionog vijeća, kazao je da će branilac u narednom periodu morati pismeno objasniti zašto nije došao na ročište, nakon čega će biti donesena odluka o eventualnom kažnjavanju.\nSudija Popovac je napomenuo da je Apelaciono vijeće u junu ove godine ukinulo prvostepenu presudu kojom je Boško Lazić oslobođen optužbe za davanje lažnog iskaza. Prema optužnici, Lazić je istražiteljima Državne agencije za istrage i zaštitu (SIPA) rekao da je čuo da je Zoran Živanović 1995. godine ubijao Bošnjake u školi “Vuk Karadžić” u Bratuncu, te da je 12. i 13. jula izdvajao muškarce u Potočarima.\nMeđutim, Lazić je, svjedočeći pred Sudom BiH u oktobru 2007. godine, tvrdio da nije vidio Živanovića u školi, niti u Potočarima.\nNakon sudskog postupka u vezi sa zločinima počinjenim na području Srebrenice, Zoran Živanović je, zajedno sa Zdravkom Božićem i Željkom Zarićem, u februaru 2010. pravosnažno oslobođen krivice. Istom presudom Mladen Blagojević je osuđen na sedam godina zatvora.\nObnovljeno suđenje Bošku Laziću trebalo bi početi u srijedu, 28. novembra ove godine.


Microsoft je prvobitno imao plan da Xbox Series X u prodaju pusti već tokom avgusta - PLAY!\nSvima je već univerzalno jasno da je korona virus je poremetio mnoge planove za budućnost i ne samo kada su u pitanju naredni meseci. U gejming industriji je došlo do niza odlaganja, promena režima rada, a prema nekim navodima prave posledice se tek trebaju osetiti.\nMeđutim, ko bi rekao da je zbog korona virusa Microsoft propustio šansu da svoju novu konzolu donese nekoliko meseci pre Sonija. Svaka nova generacija konzola kompanija Soni i Microsoft dolazi praktično istovremeno, tako da potencijalni kupci u startu imaju izbor jedne ili druge strane, što je američka kompanije želela da predupredi.\nPrema glasinama sa portala Thurrott, Majkrosoft je imao u planu da Xbox Series X konzolu u podaju pusti krajem avgusta, dok bi slabiji Lockhart uređaj doveo par meseci kasnije. Leto/kraj leta kao period puštanja u prodaju nove konzole zvuči iznenađujuće, ali je time ova kompanija verovatno imala u planu da napravi veliko interesovanje i inicijalnu potražnju, pošto bi se time Playstation 5 pojavio tek nekoliko meseci kasnije.\nPortal navodi da su se sada datum izmenili zbog korona virusa, što je primetno po odloženim događajima posvećenim novim konzolama. U junu nije bilo nijednog događaja, pa tako za neki drugi period očekujemo predstavljanje “slabije” Lockhart konzole koja će biti pre svega jeftinija u odnosu Xbox Series X, ali neće imati naivne performanse.\nŠteta što je korona omela ove planove, pošto bi bilo jako zanimljivo videti uticaj ranijeg izdavanja na prodaju i reakciju Sonija.\nZa sada, Microsoft navodno u planu ima julski događaj posvećen Xbox first-party ekskluzivama.\nRelated Items:avgust, glasine, konzola, lockhart, Majkrosoft, Microsoft, Xbox Lockhart, Xbox Series X


Važne preporuke za penzionere uoči isplate penzija – Kakanj-X\nNa 4 tra, 2020 87\n– Neophodno je da na vrijeme sebi osigurate, pripremite i uz sebe imate masku, te obavezno i svoju hemijsku olovku, da bi ste izbjegli kontakt i svaki mogući kanal za eventualno prenošenje virusa. Prije kontakta sa poštarom, obavezno operite ruke, ali ih obavezno operite i nakon kontakta sa poštarom – navode iz ovog kriznog štaba.\n– Ukoliko budete u prilici da sami idete po penziju u banke ili pošte, neophodno je da držite fizičku udaljenost između vas i drugih osoba, kako u naseljenom mjestu, tako i ispred i u banci, pošti ili drugom servisu, te se također pridržavate uputa o vlastitoj olovci, te nakon povratka kući, obavezno operete ruke. Nadležni iz poštanskih servisa već su obavješteni o mjerama koje su oni dužni primjeniti, ali dodatni oprez je preporučljiv iz razumljivih razloga. I pored toga, najbolje je da nakon kontakta i primanja novca, operete ruke, a kovertu bacite – dodaje se u saopćenju.\nBitno je također znati da vaš poštar u ovim danima dolazi u kontakt ne samo sa vama i vašim susjedima, nego i sa značajnim brojem od nekoliko hiljada osoba koje su u izolaciji ili samoizolaciji zbog boravka u rizičnim područjima, inostranstvu ili žarištima virusa. Koliko god se pridržavali mjera zaštite i samozaštite, postoji mogućnost da dođu u kontakt s virusom, prenose ga dalje, pa je zato neophodno i poželjno da i svako od vas primjeni maksimalne mjere zaštite.\n– Krizni štab i INZ vas pozivaju da zaštitite sebe, ali i druge, primjenjujući maksimalne mjere zaštite i da izbjegavate bilo kakve bliske kontakte. Veoma bitno je naglasiti da značajna većina nosilaca virusa ne pokazuje nikakve znakove – simptome, te da kontakt sa takvim osobama u uvjerenju da je vaše okruženje zdravo i nezaraženo vama može uveliko zakomplikovati i otežati život i zdravlje. Želimo vam da ovaj i svaki naredni krug raspodjele penzija, ali i susreti sa osobama koje imaju značajan krug kontakata prođu u poštovanju mjera samozaštite i zaštite, te bez ikakvih zdravstvenih posljedica po vas – navode iz Kriznog štaba za praćenje novog koronavirusa ZDK.\nRusija: Ministarstvo zdravstva registriralo lijek za liječenje virusa Covid-19


Mafija u problemu - poslovi im propadaju zbog "mekanih i glupih milenijalaca" - BIGportal.ba\n14 Oktobra, 2021 14 Oktobra, 2021 038\nPrema izveštajima “Wall Street Journala”, iskusni mafijaši žale se na mlade uzdanice mafije, jer su nepouzdani i previše, kako kažu, “tipkaju” po mobilnim telefonima.\nNekoliko bivših državnih istražilaca dodalo je da mafijaši milenijalci ne posluju na način na koji su njihovi stariji saradnici i kolege navikli, pa to stvara problem organizacijama.\n“Stariji članovi mafije žale se da su milenijalci, koji su odrasli u predgrađima, a ne na ulicama grada, mekši, gluplji te da nemaju kodeks lojalnosti, kao njihovi prethodnici. Osim toga, uvek “tipkaju” po mobilnim telefonima”, piše novinar časopisa.\nUpravo je dopisivanje milenijalaca putem mobilnih telefona dosta koštalo navodnog vođu porodice Kolombo.\nJedan od njegovih mlađih saradnika optužen je da je slao preteće poruke dok je iznuđivao novac. To se na kraju pokazalo kao inkriminirajući dokaz.\n“Iako svakodnevni rad mafije izgleda malo drugačije od rada ostatka sveta, problemi u upravljanju nisu toliko drugačiji. Ove pukotine u funkcionisanju organizovanog kriminala mikrokosmos su gospodarstva izmučenog generacijskim ratovima, a radno mesto je bojno polje”, prenose sad američki mediji te dodaju da su “milenijalci stvorili ‘novo normalno’ koje se u potpunosti temelji na digitalnom”.\nTaj generacijski jaz je toliko velik da je, čini se, čak ušao i u podzemni svet rada, gde su visokorangirane osobe, poput, primera radi gore spomenutog Rusoa, navikle na tradicionalan način rada, te zbog toga nisu spremni da prepuste svoju moć mlađoj generaciji za koju smatraju da – nema pojma.


A1 Srbija predstavila „Moćnu tarifu” - 1 terabajt u tvojim rukama - TeleSrbija\nA1 Srbija predstavila „Moćnu tarifu” - 1 terabajt u tvojim rukama\nMilan K. 01 Jun 2021 2 min\nKompanija A1 Srbija predstavila je novu „Moćnu tarifu”, u okviru koje korisnici dobijaju 1 TB (1024 GB) internet saobraćaja i neograničene minute i SMS poruke, koji mogu da koriste u okviru ugovornog perioda od 24 meseca (prosečno 42 GB mesečno).\nTarifa pruža mogućnost korišćenja Interneta po „maksimalnoj dostupnoj brzini” (što praktično znači da brzina nije ograničena, ali isto tako nije ni garantovana), i u okviru ugovora korisnik dobija 1024 GB jednokratno, u trajanju ugovorne obaveze (24 meseca). Po isteku ugovorne obaveze ili kada se potroše sav dodeljen saobraćaj, biće neophodno dokupiti internet dodatke za dalje korišćenje Interneta.\nTarifa je dostupna bez uređaja uz eRačun po ceni od 1499 din uz UO24, odnosno sa uređajem po ceni od 2799 din uz UO24 i poklon osiguranje uređaja 3 meseca (ostalih 21 meseca se naplaćuju).\nU ovom trenutku ne postoje indikacije da se primenjuje eksplicitni FUP (Fair use policy, politika poštene upotrebe) kao što je slučaj kod NEO NEO i NEO NEO MAX tarifa, niti je navedeno da postoji obaveza korišćenja SIM kartice u mobilnom telefonu.\nBiće zanimljivo ispratiti dalji razvoj situacije, posebno uzimajući u obzir objektivno loše stanje A1 4G+ mreže, koja i dalje pati od katastrofalnih degradacija, posebno vikendom i uveče, i koja nije unapređena po planu već godinu dana usled organizacionih odlaganja na strani A1.


Bavarci žele "zlatnog" Španca, Totenhemova nova meta – Nikolo Zaniolo, Sevilja nastavlja remont, stigao Okampos - BIGportal.ba\nJuli 5, 2019 Juli 5, 2019 045\nFudbalski klub Bajern iz Minhena usmerio je svoja interesovanja na fudbalera Espanjola Marka Roku kao rešenja za poziciju centralnog veznog. Bajernu je promakla prva meta, Rodri, koji se pridružio četi Pepa Gvardiole pa su sada svoja interesovanja usmerili na drugog Španca. Roka je 22-godišnji igrač sredine terena koji je eksplodirao…\nFudbalski klub Bajern iz Minhena usmerio je svoja interesovanja na fudbalera Espanjola Marka Roku kao rešenja za poziciju centralnog veznog.\nBajernu je promakla prva meta, Rodri, koji se pridružio četi Pepa Gvardiole pa su sada svoja interesovanja usmerili na drugog Španca.\nRoka je 22-godišnji igrač sredine terena koji je eksplodirao prethodne sezone u dresu Espanjola, gde je odigrao 35 mečeva i bio jedan od ključnih igrača u ekipi koja je zauzela visoko deveto mesto u Primeri.\nŠpanac je bio i jedan od ključnih igrača mlade reprezentacije koja je osvojila Evropsko prvenstvo za igrače do 21 godine koje je nedavno završeno.\nBajern trenutno traži zamenu za Havija Martinesa koji već ulazi u pozne igračke godine a kako Roka ima otkupnu klauzulu od svega 40 miliona evra Bavarci neće imati problem da ga dovedu ako se odluče na taj korak.\nFudbalski klub Totenhem zainteresovan je da u svoje redove dovede talentovanog vezistu Rome Nikolu Zaniola.\nKako prenose italijanski mediji, Spursi će Rimljanima ponuditi 15.000.000 evra i Tobija Aldervirelda, čija se vrednost na tržištu procenjuje na oko 25 miliona evra.\nPregovori Zaniola i Rome oko novog ugovora iznenada su stopirani, što je dodatno pojačalo spekulacije o eventualnom transferu.\nPored mladog reprezentativca Italije, probleme sa upravom Rome imaju Džengiz Under i Stefan El Šaravi, za koga su interesovanje pokazali brojni kineski klubovi.\nNajkonkretniji je Šangaj Šenhua, koji nekadašnjem fudbaleru Milana i Monaka nudi trogodišnji ugovor vredan 15.000.000 evra.\nS druge strane, Tobi Aldervireld ulazi u poslednju godinu ugovora sa Totenhemom, tako da čelnici “Vučice” upravo njega vide kao odličnu zamenu za Kostasa Manolasa, koji je nedavno prešao u Napoli.\nArgentinski fudbaler Lukas Okampos novi je igrač Sevilje, sa kojom je potpisao petogodišnji ugovor.\nOn je šesti fudbaler kojeg je klub iz Andaluzije doveo ovog leta, a vrednost transfera je 15.000.000 evra.\nOkampos stiže u Sevilju samo dan nakon što je ugovor sa ovim klubom potpisao defanzivac Žil Kounde, koji je došao iz Bordoa za 25 miliona evra.\nZa Okamposa su bili zainteresovani i premijerligaši Everton i Barnli, ali je španski klub bio najkonkretniji.\nČuveni sportski direktor Monći, u saradnji sa novim trenerom Đulenom Lopetegijem, nastavlja potpuni remont ekipe.\nPored malopre spomenutih igrača, u klub su ovog leta stigli još i Dijego Karlos (Nant), Munas Dabur (RB Salcburg), Žoan Džordan (Eibar), Luk de Jong (PSV) i Maksimilijan Fiber (Ajaks).\nŠto se tiče odlazaka, Sevilju su napustili Pablo Sarabija, Kvinsi Promes, Luis Murijel i Gabrijel Merkado, a od tih transfera klub iz Andaluzije je zaradio oko 50.000.000 evra.


Spalionica medicinskog otpada u opštini Lopare, nedaleko od Brčkog u Bosni i Hercegovini, neće biti izgrađena jer ne može da ispuni osnovne uslove zaštite zdravlja ljudi i životne sredine.\nSpalionica otpada u opštini Lopare je jedna od četiri koje su bile planirane u BiH, pored postrojenja u Bosanskom Petrovcu, Zvorniku i Vlasenici. Ministarstvo za prostorno uređenje, građevinarstvo i ekologiju Republike Srpske nije dalo odobrenje za postrojenje u opštini Lopare, a isto se desilo i sa pogonima u Bosanskom Petrovcu i Zvorniku.\nSpalionice u opštinama Lopare i Bosanski Petrovac trebalo je da izgrade firme skoro istog imena – Zanni doo Lukavac i Zanni BH doo Lukavac.\nUtvrđen je niz nedostataka koje čine neosnovanim nastavak procedure za ovaj projekat\nKada je reč o opštini Lopare, Ministarstvo za prostorno uređenje, građevinarstvo i ekologiju Republike Srpske odbilo je kao neosnovan zahtev firme Zanni d.o.o. Lukavac za pribavljanja studije uticaja na životnu sredinu za spalionicu medicinskog otpada u naselju Mrtvica nakon utvrđenog niza nedostataka koje čine neosnovanim nastavak procedure za ovaj projekat, saopštio je banjalučki Centar za životnu sredinu.\nPostrojenje je bilo planirano usred obradivih površina i voćnjaka i nedaleko od kuća\nUvažene su, kako je naveo Centar, i primedbe drugih ministarstava, institucija i organizacija na odabranu lokaciju za tretiranje otpada, jer je predviđeno postrojenje usred obradivih površina i voćnjaka, čime bi zagađujuće materije ušle u lanac ishrane, a predmetna lokacija bi vremenom postajala sve zagađenija.\nLokalna zajednica je, takođe, bila protiv spalionice medicinskog otpada što je jasno saopštila na protestu održanom 17. oktobra prošle godine u Mrtvici.\nMeštani poručili: morate biti jedinstveni da biste odbranili životnu sredinu\nCentar je naveo da meštani Mrtvice kažu da je Ministarstvo donelo jedinu ispravnu odluku.\nOni su poručilo svima koji vode bitke za očuvanje svoje životne sredine da ne prepuštaju ništa slučaju, da stanu čvrsto u odbranu svoje zemlje, da budu složni i odlučni, i rezultati neće izostati.\nMarina Kuburić, iz Centra za životnu sredinu, koji je Ministarstvu poslao komentare na nacrt studije uticaja za spalionicu, je rekla da je veoma važno da se lokalno stanovništvo aktiviralo i jasno stavilo do znanja da ne žele spalionicu otpada u svom dvorištu.\nTagovi: Centar za životnu sredinu, spalionica otpada, studija o uticaju na životnu sredinu\nPočetna » Vesti » Otpad » Spalionica otpada planirana nedaleko od Brčkog neće biti izgrađena


Razgovarano o kapacitetima za zbrinjavanje pacijenata u slučaju potrebe\n27/02/2020 | 14:50 ⇒ 14:54 | Izvor: SRNA\nNa sastanku nadležnih institucija o trenutnoj epidemiološkoj situaciji u Republici Srpskoj zbog virusa korona u svijetu danas je bilo riječi o trijaži pacijenata i kapacitetima za zbrinjavanje pacijenata u slučaju potrebe za izolacijom.\nSastanak direktoraFoto: RTRS\nNa sastanku je razgovarano o pripremi prostora u slučaju potrebe za prihvatom većeg broja oboljelih u Univerzitetski klinički centar Republike Srpske, Bolnici "Sveti Vračevi" u Bijeljini i Bolnici "Srbija" u Istočnom Sarajevu, kao i protokolima o dostavljanju uzoraka za laboratorijsko testiranje, saopšteno je iz Ministarstva zdravlja i socijalne zaštite Republike Srpske.\nU saopštenju je potvrđeno da do sada u Republici Srpskoj nije bilo oboljelih od virusa korona, a da je pod zdravstvenim nadzorom 59 osoba koje su doputovale iz područja zahvaćenih virusom korona bez simptoma bolesti.\nNa sastanku, koji su održali resorni ministar Alen Šeranić i vršilac dužnosti direktora Instituta za javno zdravstvo Republike Srpske Branislav Zeljković sa svim direktorima bolnica u Republici Srpskoj, razgovarano je o mjerama koje su do sada preduzete s ciljem ranog otkrivanja eventualnih sumnjivih slučajeva s ciljem sprječavanja nastanka i širenja bolesti izazvane novim virusom korona.\nU saopštenju se podsjeća da su ranije svim zdravstvenim ustanovama u Srpskoj upućene preporuke za postupanje s ciljem sprovođenja adekvatnih mjera nadzora nad zaraznim bolestima, a ministar je donio naredbu o obaveznom sprovođenju mjera za reagovanje na pojavu bolesti izazvane novim virusom korona /Kovid 19/ u Republici Srpskoj.\nNa sastanku je razgovarano i o zdravstvenom nadzoru građana na nivou primarne zdravstvene zaštite i potrebi informisanja građana o tome šta on podrazumijeva.\nU skladu sa Zakonom o zaštiti stanovništva od zaraznih bolesti Republike Srpske zdravstveni nadzor podrazumijeva zdravstvene preglede i epidemiološko ispitivanje lica koja su bila u kontaktu sa licem oboljelim i/ili kliconošom od zarazne bolesti, ili su boravila u žarištu zarazne bolesti, napominje se u saopštenju.\nMinistarstvo zdravlja i socijalne zaštite i Institut za javno zdravstvo Republike Srpske nastaviće da redovno informišu javnost o epidemiološkoj situaciji u Republici Srskoj kada je riječ o novom koronavirusu, dodaje se u saopštenju.\nDanašnjem sastanku prisustvovao je i glavni republički zdravstveni inspektor Republičke uprave za inspekcijske poslove Republike Srpske Desimir Miljić.


EU obezbedila 1,5 miliona evra humanitarne pomoći izbeglicama i migrantima u Bosni i Hercegovini\nVi ste ovde:Početna»Vesti iz Brisela»EU obezbedila 1,5 miliona evra humanitarne pomoći izbeglicama i migrantima u Bosni i Hercegovini\nBy Antonela objavljeno\t 08/06/2018 Vesti iz Brisela\nEvropska komisija je najavila 1,5 miliona evra humanitarne pomoći za rešavanje sve većih potreba izbeglica, tražilaca azila i migranata u Bosni i Hercegovini.\nVrednost ukupne humanitarne pomoći koju je Evropska komisija obezbedila u svrhu rešavanja potreba na Zapadnom Balkanu od početka izbegličke krize je sada porasla na 30,5 miliona evra.\nKomesar za humanitarnu pomoć i upravljanje vanrednim situacijama, Hristos Stilijanides, izjavio je: „Broj izbeglica i migranata koji stižu u Bosnu i Hercegovinu se povećao i zahteva brzo reagovanje. Želimo da pomognemo Bosni i Hercegovini da se izbori sa ovom situacijom i da pomogne najugroženijim izbeglicama i migrantima. Naša finansijska podrška je usmerena na osnovne potrebe i hitno pružanje smeštaja, hrane i zdravstvene pomoći, kao i obezbeđivanje zaštite.”\nHumanitarna pomoć EU će biti pružena u mestima u Bosni i Hercegovini poput Sarajeva, Bihaća i Velike Kladuše. Cilj podrške je poboljšano pružanje pomoći i zaštite, kao i jačanje kapaciteta organizacija koje već pružaju neophodnu pomoć na terenu.\nOd početka izbegličke krize na Zapadnom Balkanu, Evropska komisija je izdvojila više od 25 miliona evra humanitarne pomoći za izbeglice i migrante u Srbiji te više od četiri miliona evra za Bivšu jugoslovensku Republiku Makedoniju. Humanitarna pomoć Evropske unije se pruža najugroženijim izbeglicama i migrantima kako bi se zadovoljile njihove osnovne potrebe i očuvalo njihovo dostojanstvo.\nOsim humanitarne pomoći, Evropska komisija partnerima sa Zapadnog Balkana pruža i značajnu finansijsku i tehničku podršku za aktivnosti vezane za migracije i izbegličku krizu. Pomenuta podrška se pre svega realizuje putem Instrumenta za pretpristupnu pomoć. Od 2007. godine Komisija pomaže Bosni i Hercegovini u oblasti migracija i upravljanja granicama kroz sredstva iz Instrumenta za pretpristupnu pomoć u iznosu od 24,6 miliona evra. Od januara 2016, Bosna i Hercegovina je korisnica i osam miliona evra vredne podrške koja je obezbeđena putem regionalnog programa „Podrška upravljanju migracijama sa fokusom na zaštitu”.\nPrema procenama nadležnih organa, u Bosnu i Hercegovinu je od početka januara 2018. ušlo oko 4.900 izbeglica i migranata, a u zemlji se trenutno nalazi oko 2.500 izbeglica i migranata kojima je potrebna pomoć. Podrška EU će biti realizovana u saradnji sa partnerskim humanitarnim organizacijama koje su već prisutne u zemlji.\nReforme na Zapadnom Balkanu i u Turskoj: Godišnje procene i preporuke\nEvropska narodna stranka osvojila najviše mesta u novom Evropskom parlamentu


Ministar Dačić u Moskvi razgovarao sa potpredsednikom Vlade Ruske Federacije i predsednikom kompanije „Gasprom"\nsreda, 03. oktobar 2018.\nPrvi potpredsednik Vlade i ministar spoljnih poslova Republike Srbije Ivica Dačić boravi danas u Moskvi, gde je učestvovao na međunarodnom forumu za energetiku „Ruska energetska nedelja".\nTokom boravka u Moskvi, šef srpske diplomatije sastao se sa potpredsednikom Vlade Ruske Federacije Jurijem Borisovim, kopredsednikom srpsko-ruskom Međuvladinom komitetu za trgovinu, ekonomsku i naučno-tehničku saradnju, i sa predsednikom kompanije „Gasprom" Aleksejem Milerom.\n„Sastanak sa potpredsednikom Vlade Ruske Federacije bio je veoma važan jer smo dogovorili da se sednica Međuvladinog komiteta održi početkom novembra u Beogradu. Dogovoreno je da to bude uoči najavljene posete predsednika Ruske Federacije Vladimira Putina Beogradu, i tom prilikom ćemo razmatrati sve teme od značaja za našu saradnju.\nNa današnjem sastanku konstatovali smo da postoji pozitivan trend u razvoju naših ekonomskih odnosa, kao i da svake godine dolazi do rasta obima naše spoljnotrgovinske razmene. Ona je prošle godine iznosila dve i po milijarde evra i očekujemo da će ove godine prevazići taj nivo.\nTakođe, razgovarao sam sa predsednikom kompanije „Gasprom" Aleksejem Milerom, kompanije koja je veoma značajna za energetsku bezbednost Srbije.\nOn me je informisao o toku radova na „Turskom toku" i tokom razgovora koje imaju sa Bugarskom a u vezi realizacije gasovoda kroz Bugarsku prema Srbiji.\nTo je veoma važna stvar za Srbiju zato što se snabdevamo gasom iz jednog jedinog pravca - a to je iz Rusije preko Ukrajine. S druge strane, prošli put je propao pokušaj da se napravi „Južni tok" zbog opstrukcije Bugarske i EU, odnosno Evropske komisije.\nZa Srbiju je od velike važnosti pitanje drugog pravca snabdevanja gasom. Sa ruskom stranom smo ustanovili da nema nikakvih prepreka, da smo mi apsolutno za zajedničku izgradnju tih postrojenja kroz Srbiju ali da treba rešiti sve odnose sa Bugarskom kako ne bi ponovo došlo do problema u izgradnji gasovoda.\nU Moskvi je i ministar Aleksandar Antić koji će imati svoje razgovore i sve će to biti od interesa za odnose između Ruske Federacije i Srbije," izjavio je nakon sastanaka u Moskvi šef srpske diplomatije.


Nestašica dizela na Kubi, prevoz jedva ide: Predsednik okrivio Ameriku za to\nIzvor: B92, 12.Sep.2019, 09:00\nHavana -- Predsednik Kube Migel Dijaz-Kanel upozorio je da se ta zemlja suočava sa ozbiljnom energetskom krizom zbog nestašice dizel goriva.\nPredsednik je okrivio američke sankcije za nestašicu i upozorio Kubance da se pripreme da vide trenutne posledice nedostatka goriva.\n"Mogući su problemi sa distribucijom proizvoda koji zavise od transporta na dizel, u javnom prevozu i u proizvodnji energije, a mi pokušavamo da preduzmemo mere kako bismo ih izbegli", rekao je >> Pročitaj celu vest na sajtu B92 << on sinoć na nacionalnoj televiziji.\nDijaz-Kanel obratio se narodu nakon višednevnih primetnih smanjenja javnog prevoza, što je uzrokovalo duge redove u saobraćajnom "špicu".\nIako detalji mera nisu precizirani, predsednik i ministar ekonomije Alehandro Gil rekao je da će narednih dana doći do niza primetnih restrikcija.\nDijaz-Kanel je kao krivca za trenutnu situaciju naveo povećane američke sankcije, koje uključuju mere protiv brodskih kompanija koje prevoze naftu na ostrvo, posebno od kubanskog glavnog saveznika Venecuele.\nVečernje novosti: Kuba pred krizom zbog sankcija SAD na gorivo\nNESTAŠICA GORIVA NA KUBI Nižu se problemi, predsednik krivi Ameriku\nIzvor: Blic, 12.Sep.2019\nPredsednik Kube Migel Dijaz-Kanel upozorio je da se ta zemlja suočava sa ozbiljnom energetskom krizom zbog nestašice dizel goriva. Predsednik je okrivio američke sankcije za nestašicu i upozorio Kubance da se pripreme da vide trenutne posledice nedostatka goriva.


Zakinuti za tri miliona\nsubota, 27 jul 2013 00:00\nKoalicija NVO – saradnjom do cilja zahtijeva da se u okviru rebalansa budžeta sredstva planirana za finansiranje projekata NVO uvećaju za dodatnih 3,13 miliona eura, navodi se u saopštenju koalicije, koje potpisuje predsjednik upravnog odbora Goran Đurović. Oni su tu inicijativu za uvećanje budžetskih sredstava za projekte NVO za ovu godinu uputili premijeru Milu Đukanoviću, ministru finansija Radoju Žugiću i poslaničkim klubovima. Zakonom o igrama na sreću predviđeno je da koncesione naknade od igara na sreću, pripadaju budžetu, dok se 60 odsto koristi za finansiranje socijalne zaštite i humanitarne djelatnosti.\nNa osnovu informacije Uprave za igre na sreću, prihodi od koncesije u 2011. su bili 6,97 miliona eura, a u 2012. godini bili su 5,5 miliona – navodi se u inicijativi Koalicije, na čijem je čelu Goran Đurović i ističe da su lani trebali da dobiju 4,18, a ove godine 3,3 miliona.\nLani su NVO, međutim, dobile 2,5 miliona, a ove godine 1,8 miliona eura – navode i ističu da su na taj način zakinuti za 1,67 miliona prošle i 1,46 miliona ove godine.\nKoalicija NVO – saradnjom do cilja okuplja 104 nevladine organizacije.J.V.\nMore in this category: « Koalicija nevladinih organizacija Vladi: NVO nijesu trošak već partner Primijeniti zakonske obaveze u finansiranju projekata NVO ili podnijeti ostavke »


Za nepovjerovati: Dodik i Vukanović uradili istu stvar - Vijesti Srpske – Najnovije vijesti iz Republike Srpske\nNaslovna Izdvajamo Za nepovjerovati: Dodik i Vukanović uradili istu stvar\nZa nepovjerovati: Dodik i Vukanović uradili istu stvar\nMilorad Dodik i Nebojša Vukanović donirali su danas higijenske i prehrambene proizvoda kuhinji „Obrok ljubavi“ Udruženja „Mozaik prijateljstva“ iz Banjaluke.\nKako je objavljeno na fejzbuku ove humanitarne organizacije, u tu javnu kuhinju je danas stigla i veoma značajna donacija člana Predsjedništva Bosne i Hercegovine Milorada Dodika.\n„U želji da pomogne nasim korisnicima donacija se sastoji od higijenskih potrepština koje koristimo za potrebe našeg javnog kupatila. A za potrebe javne kuhinje stigla je i veoma velika količina prehrambenih namirnica sačinjena od mesa, konzervi, ulja, mlijeka, riže, ulja i značajne količine povrća.\nZahvaljujemo se od srca na ovoj donaciji koja će potpomoći prilikom pravljenja nadolazećih svečanih ručkova.G.Miloradu Dodiku želimo mnogo zdravlja i svako dobro u budućnosti tim Mozaika prijateljstva“, stoji u toj objavi.\nNakon ovog uslijedila je druga objava na fejzbuku Mozaika priljateljstva u kojoj se navodi da je danas stigla i donacija narodnog poslanika Narodne skupštine Republike Srpske Nebojše Vukanovića iz Trebinja.\n„Njegovu nesebicnu donaciju prehrambenih proizvoda sačinjavaju : 100 l ulja, 60 kg tjestenine,60 kg riže, 40 kg šećera te 40 kg soli.\nPrijatelji Nebojše Vukanovića su iz Istočnog Sarajeva dovezli ovu donaciju u nasu javnu kuhinju. Zahvaljujemo se od srca na tolikoj empatiji mnogim pređenim kilometrima kako bi ovo sve stiglo do nađih korisnika. G. Nebojsi Vukanovicu kao i njegovim prijateljima želimo svako dobro i da ih sreća prati na svim životnim poljima u budućnosti“, navedeno je na fejzbuk stranici „Mozaika prijateljstva“.


Severna Koreja: Odlučno protiv SAD u slučaju novih sankcija - Sputnjik Srbija\n00:06 15 Jun 2021\n17:17 30.07.2017 Preuzmite kraći link\nPored toga, iz Pjongjanga kažu da je testiranje balističkog projektila upozorenje za SAD zbog nastojanja da nametnu nove sankcije.\nMinistarstvo spoljnih poslova Severne Koreje navelo je da je američka kampanja samo dodatno opravdanje za Severnu Koreju da nastavi sa razvojem svojeg oružja i poručilo je SAD da se probudi iz smešnog sna, prenosi AFP.\n„Ako se Jenkiji usude da pošalju nuklearnu bombu na našu zemlju, pokazaćemo im onda kako se deluje sa nuklearnom moći“, navodi se u saopštenju Ministarstva.\nOdgovor Severne Koreje došao je nakon što je američki predsednik Donald Tramp rekao da neće dozvoliti da Kina ne čini ništa u vezi sa Severnom Korejom i nakon što su dva američka strateška bombardera preletela Korejsko poluostrvo prilikom zajedničke vežbe sa japanskim i južnokorejskim vojskama.\nSeverna Koreja izvela je u petak popodne raketnu probu, čime je lider Kim Džong Un testirao sposobnost svoje vojske da napadne teritoriju SAD, prenosi AFP.\nTehnički detalji te probe pokazali su znatno veći domet projektila, koji bi teoretski mogao da dosegne do obala SAD, ocenili su stručnjaci.\nnuklearka, upozorenje, Severna Koreja


Avionske karte poskupljuju širom Evrope? | Kamatica\nPočetna > vest > Avionske karte poskupljuju širom Evrope?\nAvionske karte poskupljuju širom Evrope?\nTekst objavljen: 17.06.2019 12:50\nEvropske zemlje razmatraju uvođenje novih taksi u avio-sabraćaju zbog zagađenja koje proizvodi, što bi značajno poskupelo cene avio-karata\nU predlogu zakona piše da jedan let od Pariza do Marselja emituje 178 kilograma ugljen-dioksida po putniku, dok isto putovanje vozom generiše 4.14 kg ovog gasa po putniku, prenosi sajt.\nzagađenje cene karata avio saobraćaj poskupljuju avio karte


Šapićev hvalospev: Svedoci smo nastajanja nove Srbije, njen ideolog je Aleksandar Vučić | Novosadski informativni portal 021\nKako je dodao, "utemeljivač i tvorac te savremene Srbije i prvi ideolog je Aleksandar Vučić".\nOn je na TV Prva istakao da Srbija prvi put ima predsednika koji je, osim što je predsednik njenih građana, i predstavnik svih Srba i celokupnog srpskog naroda i ocenio da je politika koju Vučić danas vodi mnogo šira i ne tiče se samo građana Srbije već celokupnog srpskog naroda.\n"Mislim da su ovo ključne stvari koje će jednog dana iza sebe Vučić ostaviti kao svoj legat i zaostavštinu i po čemu će ga se srpski narod sećati i pamtiti ga jer danas Vučić treba Srbiji, a ne Srbija njemu", ocenio je Šapić.\nGovoreći o međustranačkom dijalogu i pregovorima dela opozicije sa predstavnicima Evropskog parlamenta, on je upitao kako su to od "ljudi zbog kojih će demokratija u Srbiji da procveta", evroparlamentarci danas za opoziciju postali "Vučićevi plaćenici".\n"Jesu li sada evroparlamentarci dobri ili loši? Od simbola istine, demokratije i pravičnosti Tanja Fajon i Vladimir Bilčik došli su do toga da su sada nebitni i da ih je Vučić potkupio. Pitanje za taj deo opozicije je: Znate li tačno šta hoćete", upitao je Šapić.\nSrpska napredna stranka\tALEKSANDAR ŠAPIĆ\nKampanja protiv policajaca Slobodana Milenkovića i Dušana Mitića, koji su otkrili plantažu marihuane Jovanjica, pokazuje da je u MUP-u nastavljena praksa da se za dobar rad službenici kažnjavaju.


Karte su već u prodaji, a planirano je da u ova dva dana Novi Sad ugostiti predavače iz kompanija kao što su Google, Mozilla, IBM, Amazon, Spotify i mnoge druge, kao i više od 300 domaćih programera.\nNamera organizatora je da povežu programere u regionu i ponude im dva dana tehničkih i praktično primenjivih predavanja od strane ljudi koji rade u najpoznatijim kompanijama na svetu. Takođe, organizatori poručuju da na ovaj način žele da prošire svest o open-source zajednici i načinima da se doprinese istoj.\nNa samoj konferenciji će govoriti stručnjaci iz celog sveta koji su se okupili kroz otvoreni poziv za predavače (CFP – Call for papers). Kompletan spisak predavača možete pogledati na ovom linku.\nKonferencija će biti održana 19. i 20. septembara u bioskopu CineStar u Novom Sadu, a program će u narednim danima dobiti svoj konačan oblik. Za više informacija, pratite sajt konferencije kao i društvene mreže.\nProdaja karata je već u toku, a više informacija o tome je dostupno na sledećem linku.


JP ’’NACIONALNI PARK FRUŠKA GORA’’: Reintrodukcija Evropkog jelena | Ecovirtour\nJP ’’NACIONALNI PARK FRUŠKA GORA’’: Reintrodukcija Evropkog jelena\nEvropski jelen je kao autohtona vrsta divljači u prošlosti naseljavao prostore Fruške gore, o čemu svedoče i pisani podaci. Ova vrsta uspešno se gajila na imanjima grofovskih porodica Odeskalhi, Kotek i Palavičini, a nakon Drugog svetskog rata pa sve do sedamdesetih godina 20. veka, evropski jelen se gajio na Fruškoj gori u okviru lovišta iznad Ležimira. Napomenimo, da Fruška gora predstavlja izuzetno pogodno stanište za evropskog jelena, a prema dostupnim podacima, brojno stanje populacije ove vrste divljači na pomenutoj vojvođanskoj planini iznosilo je od 50 do 170 grla, sa zapaženom trofejnom strukturom.\nIzgradnja brojnih saobraćajnica, naročito autoputa ''Bratstvo-jedinstvo'', osnovni su razlozi zbog kojih je populacija evropskog jelena nestala sa Fruške gore, s obzirom da nisu ostavljeni prirodni, ali ni umetni prolazi za divljač. Time su presečeni migracioni putevi ove vrste divljači iz posavskih šuma ka Fruškoj gori. Naime, tokom letnjeg perioda i za vreme rike, jelen je obitavao u posavskim hrastovim šumama, iz kojih je nailaskom poplava migrirao ka Fruškoj gori, gde je nalazio sklonište i hranu u zimskom delu godine. Takođe, drugi važan faktor je urbanizacija prostora Fruške gore, čime je ugrožen preko potrebni mir i omogućen veći stepen krivolova, s obzirom da se nije mogla uspostaviti adekvatna kontrola i zaštita na područjima na kojima je došlo do izgradnje vikendica.\nS obzirom da je jelen nestao sa prostora Nacionalnog parka Fruška gora, a imajući u vidu ekološki, ekonomski, socijalni i naučni značaj ove vrste divljači, nametnula se potreba za njenim ponovnim naseljavanjem. Početkom 2006. godine, JP ''Nacionalni park Fruška gora'' započeo je realizaciju projekta reintrodukcije evropskog jelena, čiji je osnovni cilj unapređenje stanja šumskog i drugih ekosistema na prostoru NP ''Fruška gora''. Uloga evropskog jelena u održavanju ''dinamičke ravnoteže ekosistema'' ogleda se u redukciji pojedinih biljnih vrsta (bršljan, glog i druge nepoželjne vrste, koje se javljaju na ispašnim površinama). Prirodni uslovi za gajenje evropskog jelena na Fruškoj gori utiču, da bi ona mogla biti razvijana kao reprocentar ove vrste divljači, jer onemogućavaju pojavu i širenje američkog metilja, kojim su zaražene mnoge populacije u nizijskim lovištima na području Vojvodine.\nPri izboru lokacije za izgradnju prihvatilišta, uzeti su u obzir i drugi faktori vezani za hranu, mir, zaklon u zimskom periodu... Uzevši sve u obzir, za prihvatilište je izabrana lokacija na lokalitetu ''Ravne'' u istoimenoj gazdinskoj jedinici, čija površina iznosi 108,80 hektara (od toga na livadske površine obuhvataju 10,31 hektar, dok je ostala površina pod šumom). Sastojinske prilike karakterišu najviše zatupljene zajednice izdanačkih šuma cera i lipe, lipe i graba, lipe i kitnjaka, te u manjem delu visoke šume lipe i bukve, bukve i kitnjaka, te cera i kitnjaka. Navedene sastojine, kao i livade nalaze se na lesiviranim kiselim smeđim zemljištima, gajnjačama i eutričnim smeđim zemljištima. Pri tome, najniža nadmorska visina iznosi 260 metara, a najviša 400 metara.\nOdabrana lokacija se nalazi u centralnom delu Fruške gore, u okviru koje su već postojali određeni lovno-tehnički objekti, koji su adaptirani i stavljeni u funkciju za potrebe prihvatilišta. Od velikog je značaja što su prilazni putevi u dobrom stanju, a na njima su postavljene rampe koje sprečavaju slobodan pristup do lokaliteta. Važno je napomenuti, da je površina na kojoj se nalazi prihvatilište, prema ''Uputstvu za bonitiranje lovišta'' svrstana delom u I, a delom u II bonitet za staništa evropskog jelena, što znači da postoje svi uslovi za njegov pravilan rast i razvoj. Pomenuti lokalitet je najbolje stanište evropskog jelena na Fruškoj gori, s obzirom da ima nekoliko livada, dosta šumskih površina i manjih vodotokova odnosno potoka i da je izgrađen veliki broj hranilišta i solišta.\nIzgradnja prihvatilišta i naseljavanje divljači\nIzgradnja prihvatilišta započeta je tokom 2007. godine, a krajem 2008. god. se pristupilo realizaciji faze B, kada je usledila nabavka i socijalizacija jedinki. JP ''Nacionalni park Fruška gora'' je pre početka realizacije projekta ''Reintrodukcija evropskog jelena na Frušku goru'', dobio saglasnost Ministarstva nauke i zaštite životne sredine, Zavoda za zaštitu životne sredine i Uprave za šume pri Ministarstvu poljoprivrede, šumarstva i vodoprivrede, da uveze jelensku divljač. Nakon završetka radova na izgradnji i opremanju prihvatilišta, pristupilo se nabavci divljači sa farmi za uzgoj kvalitetnih grla, koja prvenstveno služe za dalju reprodukciju, gde se između ostalog uzgaja i evropski jelen (Cervus elaphus ssp. hippelaphus), odnosno ista ona podvrsta, koja je nekada naseljavala ove prostore. Upravo to predstavlja garanciju, da neće doći da genetičke ''zagađenosti'' populacije.\nNaime, u februaru 2009. godine, iz Kapošvara u Mađarskoj je uveženo 36 grla (šest špizera i 30 košuta), a odmah nakon prihvata, u saradnji sa Veterinarskim zavodom, izvršeno je obeležavanje odnosno čipovanje jedinki radi njihovog praćenja na celom području Nacionalnog parka Fruška gora i šire. Interesantan je podatak, da trenutno brojno stanje jelenske divljači u prihvatilištu iznosi oko 140 jedinki. U narednom planskom periodu, tačnije od ove godine, pristupiće se ispuštanju 100 jedinki u slobodnu prirodu, gde će svaka jedinka biti obeležena radio odašiljačima (ogrlicama). Takođe, u planu je i saradnja sa drugim korisnicima lovišta u zemlji i inostranstvu, u cilju naseljavanja njihovih lovišta i ''osvežavanja krvi'' ovom vrstom divljači.\nU prihvatilištu ''Ravne'', jelenska divljač je pod strogim nadzorom stručnjaka, s obzirom da je Stručna služba JP ''Nacionalni park Fruška gora'' organizaciono i tehnološki sposobna za uspešnu realizaciju navedenog projekta. Preduzimaju se sve neophodne mere zdravstvene zaštite, dok lovočuvarska služba danonoćno petrolira duž sedam kilometara dugačke i dva metra visoke žičane ograde, vodeći računa da u prihvatilište ne upadnu krivolovci ili predatori. U ograđenom delu lovišta ''Nacionalni park Fruška gora'' lov na jelensku divljač će u početku potpuno izostati (izuzev sanitarnog odstrela), sve dok se reintrodukovana divljač u potpunosti ne aklimatizuje na novu sredinu. Nakon toga, lov na evropskog jelena će se izvoditi isključivo sa visokih čeka.


Svjetska banka: Zapadnom Balkanu treba 60 godina da stigne EU – The PRESTIGE\nZemljama zapadnog Balkana biće potrebno šest decenija da dostignu nivo dohotka Evropske unije, ako njihov privredni rast nastavi da bude kao između 1995. i 2015. godine, a dvije decenije ako ga ubrzaju – navodi se u najnovijem izvještaju Svjetske banke koji je predstavljen u Beču\n“Posljednjih godina zemlje zapadnog Balkana napredovale su u reformi javnih finansija i regenerisanju privrednog rasta, ali njihovi građani možda još ne osjećaju koristi od toga”, ukazala je direktorka Svjetske banke za zapadni Balkan Linda Van Gelder.\nOna je kazala da “usredsređenost na strukturne reforme mogu da ubrzaju privredni rast i poboljšaju život ljudi tako da se dostigne nivo standarda u EU”, saopštila je Svjetska banka.\nU izvještaju “Zapadni Balkan: ubrzanje motora rasta i prosperiteta”, Svjetska banka razmatra kako Albanija, Bosna i Hercegovina, Kosovo, Makedonija i Srbija mogu da ubrzaju privredni rast i brže dostignu dohodak u EU.\n“Reforme i makroekonomska stabilnost mogu da pomognu zemljama zapadnog Balkana da godišnje rastu oko pet odsto, što bi im omogućilo da dostignu standard EU za dvije, umjesto šest decenija”, navodi se u tom izvještaju.\nDodaje se da je privredni rast u zemljama zapadnog Balkana pre 2008. godine u prosjeku bio pet do šest odsto godišnje i bio je viši od onog u zemljama EU i u svijetu, ali da se prepolovio posle finansijske krize. Stručnjaci Svjetske banke smatraju da je tom regionu potreban novi model rasta zasnovan na većoj produktivnosti i investicijama, većem izvozu i većem učešću privatnog sektora u privredi.\n“Bolja ekonomska saradnja u regionu će povećati učešće izvoza u BDP-u, a izvoz mora da se udvostruči kako bi se dostigle manje zemlje koje su već članice EU. Učešće privatnog sektora u privredama zemalja u kojima državni još uvjek vodi glavnu riječ u privredi takođe mora da dobije značajniju ulogu. Niska i sporo rastuća produktivnost u zemljama zapadnog Balkana zahtijeva poboljšanje uslova poslovanja kako bi se privukli privatni investitori i povećao broj privatni firmi”, ističe se u izvještaju Svjetske banke.\nUkazano je i da je nezaposlenost u regionu skoro dvostruko veća nego u drugim malim zemljama u tranziciji koje su sada članice EU i da polovina stanovništva sposobnog za rad traži posao a četvrtina ne može da ga nađe, zbog čega je važno da se radi na otklanjanju prepreka za zapošljavanje sa kojima se suočavaju stariji, mladi, žene i manjine.\nSmanjena nezaposlenost u oktobru